
	讜注诇 讛讝讗讛 砖讘砖注转 诪诇讗讻讛 诪砖讜诐 讛讝讗讛 砖诇讗 讘砖注转 诪诇讗讻讛. 转讬诪讛 讚讛讗 讙讘讬 诪拽诇 砖注砖讗讜 讬讚 诇拽讜专讚诐 拽讗诪专 讚讛讜讬 讞讬讘讜专 诇讟讜诪讗讛 诪砖诪注 讗讘诇 诇讗 诇讛讝讗讛 讜讗诪讗讬 讜讛讗 诇讗 砖讬讬讱 诇诪讙讝专 讛转诐 讗讟讜 砖诇讗 讘砖注转 诪诇讗讻讛 讻讚讗诪专 诇注讬诇 讚讗讚诐 注砖讜讬 诇讝讜专拽讜 讘讬谉 讛注爪讬诐 讜讬''诇 讚讛转诐 诇讗 讛讜讬 讞讬讘讜专 诇讛讝讗讛 诪砖讜诐 讚讗驻讬诇讜 讘砖注转 诪诇讗讻讛 诇讗 讛讜讬 讞讬讘讜专 讚讘专 转讜专讛 讚诇讗 讞砖讬讘 讻诇诇 讘讬转 讬讚 讘砖讜诐 驻注诐 讻讬讜谉 砖讛讜讗 注砖讜讬 诇讝讜专拽讜 讻诇 砖注讛: 讗讘诇 诇讗 讘讻住讜转 诇讞讛 讻讜'. 谞专讗讛 讚专讘讬 讗讜砖注讬讗 驻诇讬讙 讗诪转谞讬': 讻讗诇讬砖注 讘注诇 讻谞驻讬诐. 诇讛讻讬 谞拽讟 讗诇讬砖注 讚诪住转诪讗 讻讬讜谉 砖谞注砖讛 诇讜 谞住 讘转驻讬诇讬谉 讛讬讛 讝讛讬专 讘讛谉 讜讛讬讛 诇讜 讙讜祝 谞拽讬 讜诪讝讛 讛讟注诐 讗讬谉 讗谞讜 讬讻讜诇讬谉 诇讬驻讟专 砖讛专讬 讘讝讛 讗谞讜 讬讻讜诇讬谉 诇讛讝讛专 讜讗讬谉 转讬诪讛 注诇 诪讛 砖诪爪讜讛 讝讗转 专驻讜讬讛 讘讬讚讬谞讜 砖讙诐 讘讬诪讬 讞讻诪讬诐 讛讬转讛 专驻讜讬讛 讻讚转谞讬讗 讘驻专拽 专' 讗诇讬注讝专 讚诪讬诇讛 (诇拽诪谉 诇.) 专''砖 讘谉 讗诇注讝专 讗讜诪专 讻诇 诪爪讜讛 砖诇讗 诪住专讜 注爪诪谉 讬砖专讗诇 注诇讬讛 讘砖注转 讙讝讬专转 讛诪诇讻讜转 讻讙讜谉 转驻讬诇讬谉 注讚讬讬谉 讛讬讗 专驻讜讬讛 讘讬讚诐 讜讛讗 讚讗诪专讬谞谉 讘驻''拽 讚专讗砖 讛砖谞讛 (讚祝 讬讝.) 驻讜砖注讬 讬砖专讗诇 讘讙讜驻谉 拽专拽驻转讗 讚诇讗 诪谞讞 转驻讬诇讬谉 讗讜诪专 专''转 讚诪讬讬专讬 讘讗讜转谉 砖注讜砖讬谉 诪讞诪转 诪专讚 讜诪讘讝讬谉 讛诪爪讜转 讜砖讜讞拽讬谉 讘专爪讜注讛 砖讘讬讚诐 讜讘专讗砖诐 讻讚讗诪专 讘讬讜诪讗 (讚祝 诇讜:) 驻砖注讬诐 讗诇讜 讛诪专讚讬谉 讜讛讗 讚讗诪专 讘诪讚专砖 转驻讬诇讬谉 诪驻谞讬 诪讛 诇讗 讛讞讝讬拽讜 讘讛谉 诪驻谞讬 讛专诪讗讬诐 讗讬谉 谞专讗讛 诇专''讬 讚诪砖讜诐 专诪讗讬谉 谞诪谞注讜 诪诇注砖讜转 诪爪讜讛 讗诇讗 讛''驻 诪驻谞讬 诪讛 诇讗 讛讞讝讬拽讜 谞讗诪谞讜转 讘讗讚诐 讛诪谞讬讞 转驻讬诇讬谉 讜拽讗诪专 诪驻谞讬 讛专诪讗讬谉 砖讛讬讜 诪谞讬讞讬谉 转驻讬诇讬谉 诇专诪讜转 讘谞讬 讗讚诐 讻讚诪驻专砖 讛转诐 诪注砖讛 讘转诇诪讬讚 讗讞讚 砖讛驻拽讬讚 诪注讜转讬讜 讗爪诇 讗讞讚 砖讛讬讛 诪谞讬讞 转驻讬诇讬谉 讻砖转讘注 讘讜 讗诪专 诇讛讚''诐 讗诪专 诇讬讛 讗讜转讜 转诇诪讬讚 诇讗 诇讱 讛驻拽讚转讬 讗诇讗 诇转驻讬诇讬谉 砖注诇 专讗砖讱 讜爪''注 砖诐: 讗讘讬讬 讗诪专 砖诇讗 讬驻讬讞 讘讛谉. 砖讬讜讻诇 . 诇砖诪讜专 注爪诪讜 诪诇讛驻讬讞 注讚 . 砖讬住讬专 转驻讬诇讬谉 讻讚驻讬专砖 讘拽讜谞讟' 讗讘诇 诇讗 讞讬讬砖 砖诪讗 讬砖谉 讚讗注''讙 讚驻注诪讬诐 讬讜讻诇 诇讬讝讛专 诪砖讬谞讛 讜专讘讗 诪爪专讬讱 讙诐 砖讬讻讜诇 诇讛注诪讬讚 注爪诪讜 讘砖注讛 砖转讗讞讝谞讜 讛砖讬谞讛 砖诇讗 讬砖谉 驻转讗讜诐 讜诪讬讛讜 讗讘讬讬 谞诪讬 诪讜讚讛 讚讗住讜专 诇讬砖谉 讘讛谉 讻讚转谞讬讗 讘驻专拽 讛讬砖谉 (住讜讻讛 讻讜. 讜砖诐) 讚讗住讜专 诇讬砖谉 讘转驻讬诇讬谉 讘讬谉 砖讬谞转 拽讘注 讘讬谉 砖讬谞转 注专讗讬: 砖诇讗 讬讬砖谉 讘讛谉. 诪砖讜诐 砖诇讗 讬驻讬讞 讘讛谉 讘砖注转 砖讬谞讛 讗讜 诪砖讜诐 讛讬住讞 讛讚注转 讗讘诇 诪砖讜诐 拽专讬 讗讬谉 诇讞讜砖 讻讚讗诪专 讘驻' 讛讬砖谉 (讙''讝 砖诐:) 讚讗''专 讬讜住讬 讬诇讚讬诐 诇注讜诇诐 讞讜诇爪讬谉 诪驻谞讬 砖专讙讬诇讬谉 讘讟讜诪讗讛 讜驻专讬讱 诇讬诪讗 拽住讘专 专' 讬讜住讬 讘注诇 拽专讬 讗住讜专 诇讛谞讬讞 转驻讬诇讬谉 讜诪砖谞讬 讛讻讗 讘讬诇讚讬诐 讜谞砖讜转讬讛诐 注诪讛诐 注住拽讬谞谉 砖诪讗 讬讘讗讜 诇讬讚讬 讛专讙诇 讚讘专 讗讘诇 诪砖讜诐 拽专讬 诇讗 讘注讬 诇诪讬住专: 谞讟诇诐 诪专讗砖讜. 讜讗祝 注诇 讙讘 讚讗诪专 讘住谞讛讚专讬谉 (讚祝 注讚: 讜砖诐) 讘砖注转 讙讝专转 讛诪诇讻讜转 讗驻讬' 注诇 诪爪讜讛 拽诇讛 讬讛专讙 讜讗诇 讬注讘讜专 讜讗驻讬诇讜 诇砖谞讜讬讬 注专拽转讗 讚诪住讗谞讗 讗住讜专 讛讬讬谞讜. 诪砖讜诐 讚讘砖讬谞讜讬 注专拽转讗 诪转谞讛讙 讻注讜讘讚 讻讜讻讘讬诐 讜讚讜诪讛 砖诪讜爪讬讗 注爪诪讜 诪讻诇诇 讬砖专讗诇 讗讘诇 讛讻讗 讗讬谞讜 注讜砖讛 讻诇讜诐 讗诇讗 砖讗讬谉 诇讜 转驻讬诇讬谉 讘专讗砖讜 砖注讛 讗讞转 讜讛专讘讛 讬砖专讗诇 砖讗讬谉 诇讛诐 转驻讬诇讬谉 讻诪讜转讜: 讻谞驻讬讛 诪讙讬谞讜转 注诇讬讛. 讗讜专''讬 讚讗诪专讬谞谉 讘诪讚专砖 讻诇 讛注讜驻讜转 讻砖讛谉 讬讙注讬谉 谞讬谞讜讞讬谉 注''讙 住诇注 讜讛讬讜谞讛 讘砖注讛 砖讛讬讗 讬讙注讛 驻讜专讞转 讘讗讞转 讜谞讬谞讜讞转 讘讗讞转: 讟讜诪谞讬谉 讘砖诇讞讬谉 讜诪讟诇讟诇讬谉 讗讜转谉 讛讗 讚讗诪专 讘驻''拽 讚讘讬爪讛 (讚祝 讬讗.) 谞讜转谞讬谉 讛注讜专 诇驻谞讬 讛讚讜专住谉 讚讛转讬专讜 住讜驻谉 诪砖讜诐 转讞讬诇转谉 驻讬' 讻讚讬 砖讬砖讞讜讟 诇爪讜专讱 讬讜''讟 讗讘诇 注讜专 讚诪注专讘 讬讜''讟 诪砖诪注 讛转诐 讚讗住讜专 诇讟诇讟诇 讜讘驻专拽 讻诇 讻转讘讬 (诇拽诪 拽讟':) 拽讗诪专 讗诐 诪讟诇讟诇讬谉 转讬拽 讛住驻专 注诐 讛住驻专 诇讗 谞讟诇讟诇 注讜专 讗讙讘 讘砖专 诪砖诪注 讚注讜专 讘诇讗 讘砖专 讗住讜专 驻讬专砖''讬 讘驻专拽 讻诇 讻转讘讬 (讙''讝 砖诐) 讚讛讻讗 诪讬讬专讬 讘注讜专 讘讛诪讛 讙住讛 讜讛转诐 讘注讜专 讘讛诪讛 讚拽讛 讚诇讗 讞讝讬 诇诪讝讙讗 讻讜诇讬 讛讗讬 讜诇驻讬专讜砖讜 讛讗讬 讚讘讬爪讛 谞诪讬 诪讬讬专讬 讘注讜专 讘讛诪讛 讚拽讛 讜讛讗 讚转谞谉 讘驻' 讻诇 讻转讘讬 (讚祝 拽.) 驻讜专住讬谉 注讜专 讙讚讬 注诇 讙讘讬 讛转讘讛 讻讜' 爪专讬讱 诇讜诪专 诇驻讬' 讚诪讬讬专讬 讻砖讬讞讚讜 诇讬砖讬讘讛 讜专''转 诪驻专砖 讚讛讻讗 诪讬讬专讬 讘讬讘砖讬谉 讚讞讝讬 诇诪讝讙讗 注诇讬讬讛讜 讜讛转诐 讘诇讞讬谉:





专讘讬谞讜 讞谞谞讗诇

砖诇讗 讘砖注转 诪诇讗讻讛 讗讬谞谉 讞讬讘讜专 诇讗 诇讟讜诪讗讛 讜诇讗 诇讛讝讗讛 讜讙讝专讜 砖讗诐 谞讟诪讗 讛讗' 砖诇讗 讘砖注转 诪诇讗讻讛 谞讟诪讗 讙诐 讛讗讞专 讘讻诇 诪拽讜' 砖讛讜讗. 讜讚讜拽' 讗诐 讛讜讗 (诪讞讘专谉) 诪讞讜讘专 注讚讬讬谉 诪砖讜诐 讟讜诪讗讛 砖讘砖注转 诪诇讗讻讛. 讜讙讝专讜 谞诪讬 注诇 讛讝讗讛 砖讗诐 讬讝讛 注诇 讛讗' 讗驻讬诇讜 讘砖注转 诪诇讗讻讛 诇讗 谞讟讛专 讛讗讞专 讗注"驻 砖讛讜讗 诪讞讜讘专 注诪讜 诪砖讜' 讛讝讗讛 砖诇讗 讘砖注转 诪诇讗讻讛. 驻讬' 讗诐 讬专讗讛 砖讛讝讛 讘砖注转 诪诇讗讻讛 注诇 讛讗讞讚 讜谞讟讛专 讙诐 讛讗讞专 讬讟讛专 讛讜讗 讻砖讬讝讛 注诇 讛讗讞讚 讗驻讬诇讜 讛砖谞讬 砖诇讗 讘砖注转 诪诇讗讻讛:




驻讬' 诪讬专讟讗 讚讘讬谞讬 讗讟诪讗 讛注诪专 砖讘讬谉 讛讬专讻讜转 砖诇 讘讛诪讛 讻讬讜谉 砖转诪讬讚 讛砖转谞转讛 砖讜转转 讘讬谉 讬专讻讜转讬讛 讬砖 讘讜 诇讞诇讜讞讬转 诇注讜诇诐 讜讗讬谞讜 诪转谞讙讘 诇注讜诇诐 讜讗驻讬诇讜 注讜砖讛 诪讗讜转讜 爪诪专 讻住讜转 讬砖 讘讜 诇讞诇讜讞讬转:




转驻诇讬谉 爪专讬讻讬谉 讙讜祝 谞拽讬. 拽讬讬"诇 讻专讘讗 讚讗诪专 砖诇讗 讬讬砖谉 讘讛谉:
专' 讬讛讜讚讛 讗讜住专. 讗讜拽讬诪谞讗 讘谞注讜专转:




讟讜诪谞讬谉 讘砖诇讞讬谉 讜诪讟诇讟诇讬谉 讗讜转谉. 驻讬专讜砖 砖诇讞讬谉 注讜专讜转 讙诇砖讬谉 砖谞讙讝讝 (讻爪诪专) [讛爪诪专] 讜注讚讬讬谉 诇讗 谞注讘讚讜:






专诪讘"谉

诪讗讬 讟注诪讗, 讗讘讬讬 讗诪专 砖诇讗 讬驻讬讞 讘讛诐. 驻讬' 诇诪讗讬 讛诇讻转讗 讘注讬' 讻讗诇讬砖注 讜讻讬 讻诇 诪讬 砖讗讬谞讜 爪讚讬拽 讻诪讜转讜 诇讗 讬谞讬讞 转驻讬诇讬谉. 讗诪专 讗讘讬讬, 诇讗 诇注谞讬谉 讞住讬讚转讜 讗诇讗 诇注谞讬谉 讝专讬讝转讜, 讚讗讬讛讜 讗讚诐 讙讚讜诇 讜讝专讜讝 讘讛谉 讛讬' 砖讛专讬 谞注砖讛 诇讜 谞住 讙讚讜诇 讜专讘讗 讗诪专 砖诇讗 讬讬砖谉 讘讛诐 讗讞讚 砖讬谞转 拽讘注 讜讗讞讚 砖讬谞转 讗专注讬 讜讗祝 注诇 讙讘 讚讘诪住' 住讜讻讛 讗讬驻诇讙讬 讘讛讗 诪诇转讗 转谞讗讬 讗讚专讘讗 讚讛讜讛 讘转专讗 住诪讻讬, 讝讛讜 讻讚注转 专讘讬谞讜 讛讙讚讜诇 讝"诇 砖讛砖诪讬讟谉 诇讗讜转谉 讘专讬讬转讜转 砖讘驻' 讛讬砖谉 讜诇讗 讻转讘谉 讘讛诇' 转驻讬诇讬谉. 讜讗讬 拽砖讬', 讗诇讬砖注 砖讛讬' 讙讜祝 谞拽讬 诇诪讛 谞讟诇谉 诪专讗砖讜, 讛讗 讘砖注转 砖诪讚 讗驻讬' 讗注专拽转讗 讚诪住讗谞讗 讬讛专讙 讜讗诇 讬注讘讜专 讛"诪 诇注讘讜专 注诇 诪爪讜转 诇讗 转注砖讛 讗讘诇 讗诐 讙讝专讜 诇讘讟诇 诪爪讜转 注砖讛 讜讚讗讬 转讘讟诇 讜讗诇 讬讛专讙 讚讛讗 砖讘 讜讗诇 转注砖讛 砖讗谞讬. 讜注讜讚 砖讛谉 讬讻讜诇讬谉 诇讘讟诇 注"讻 砖讬谞讬讞讜讛讜 讘讘讬转 讛讗住讜专讬谉 讜诪诪讬诇讗 转讘讟诇 讚讗祝 注诇 驻讬 砖讛讬' 诪谞讬讞谉 砖诪讗 讛讬' 住讘讬专 砖诇讗 讬专讗讛讜 讗讚诐 讗讜 砖讛讬' 诪讜住专 注爪诪讜 诇诪讬转讛 砖诇讗 诇讘讟诇 诪注诇讬讜 诪诇讻讜转 砖诪讬诐 讜专砖讗讬 讛讜讗 讘讻讱 讜讗讬谞讜 讻诪转讞讬讬讘 讘谞驻砖讜 讗祝 注诇 驻讬 砖讗诪专讜 讬讘讟诇 讜讗诇 讬讛专讙 砖讻诇 诪爪讜讛 砖讛讞讝讬拽讜 讘讛 讬砖专讗诇 讘砖注转 讛砖诪讚 谞讜讟诇讬谉 注诇讬' 砖讻专 讛专讘讛 讜注讚讬讬谉 诪讜讞讝拽转 讜讗诪专讜 讘讛讙讚讛 讘讘专讗砖讬转 专讘讛 诪讛 诇讱 讬讜爪讗 诇讬住拽诇 注诇 砖诪诇转讬 讗转 讘谞讬 诪讛 诇讱 讬讜爪讗 诇讬爪诇讘 注诇 砖谞讟诇转讬 讗转 讛诇讜诇讘 讜讻讜', 讜讻谉 诪爪讬谞讜 讘讚谞讬讗诇 砖诪住专 注爪诪讜 诇诪讬转讛 注诇 讛转驻诇讛 砖讛讜讗 诪爪讜转 注砖讛 讚专讘谞谉:





专砖讘"讗

讜讙讝专讜 讟讜诪讗讛 砖诇讗 讘砖注转 诪诇讗讻讛 诪砖讜诐 讟讜诪讗讛 砖讘砖注转 诪诇讗讻讛. 讜讗诐 转讗诪专, 诇讬讙讝讜专 谞诪讬 讘诪拽诇 砖注砖讗讜 讬讚 诇拽专讚讜诐. 讬"诇 砖讗谞讬 诪拽诇 讚注砖讜讬 讗讚诐 诇讝讜专拽讜 诇讘讬谉 讛注爪讬诐 砖诇讗 讘砖注转 诪诇讗讻讛 讜讗讬谉 讗讚诐 诪爪谞讬注讜 诪讛 砖讗讬谉 讻谉 讘诪住驻讜专转 砖诇 驻专拽讬诐.



诪专讟讗 讚讘讬谞讬 讗讟诪讗. 诇砖讜谉 专讘讬谞讜 讛讗讬讬 讙讗讜谉 讝"诇 讬砖 讘讬谉 讬专讬讻讜转 讛讘讛诪讛 讘诪拽讜诐 砖诪砖转讬谉 爪诪专 诇讞 讜讗讬谞讜 讬讘砖 诇注讜诇诐 讜讗驻讬诇讜 讗讜专讙讬谉 讗讜转讜 讜讗驻讬诇讜 讘诇讛 谞诪爪讗 诇讞 讜诇讗 讬讘砖.



转驻讬诇讬谉 爪专讬讻讬谉 讙讜祝 谞拽讬 讻讗诇讬砖注 讘注诇 讻谞驻讬诐 诪讗讬 讟注诪讗 [诇驻谞讬谞讜: 诪讗讬 讛讬讗] 讗诪专 讗讘讬讬 砖诇讗 讬驻讬讞 讘讛谉. 驻讬专讜砖 爪专讬讻讬谉 讙讜祝 谞拽讬 讛讬讜讚注 诇讬讝讛专 砖诇讗 讬驻讬讞 讘讛谉 讻诇讜诪专 砖讬讝讛专 诇住诇拽诐 讘砖注讛 砖爪专讬讱 诇讛驻讬讞, 讜讻谉 驻讬专砖 专砖"讬 讝"诇 (讚"讛 砖诇讗), 讜讻谉 驻讬专砖讜 讙诐 讘转讜住驻讜转 (讚"讛 讗讘讬讬).



专讘讗 讗诪专 砖诇讗 讬砖谉 讘讛谉. 驻讬专讜砖 讗讘讬讬 诇讗 驻诇讬讙 讗讚专讘讗 讚讗祝 讛讜讗 住讘专 讚讗住讜专 诇讬砖谉 讘讛诐 讘讬谉 砖讬谞转 拽讘注 讘讬谉 砖讬谞转 注专讗讬 讜讻讚转谞讬讗 讘住讜讻讛 驻专拽 讛讬砖谉 (讻讜, 讗), 讜诪讜拽诪讬谞谉 诇讛 讛转诐 讚诪谞讞讬 讗专讬砖讬讛, 讗诇讗 讚讗讘讬讬 诇讗 讞讬讬砖 诇砖诪讗 讬砖谉 讘讛诐 讚讛专讘讛 驻注诪讬诐 砖讗讬谉 讗讚诐 讬讻讜诇 诇讛注诪讬讚 注爪诪讜 砖诇讗 讬砖谉, 讜专讘讗 讘注讬 砖讬讛讗 讬讻讜诇 诇讛注诪讬讚 注诇 注爪诪讜 砖诇讗 讬砖谉 讘讛诐, 讜讟注诪讗 讚诪讬诇转讗 讚讗住讜专 诇讬砖谉 讘讛诐 讻讚讬 砖诇讗 讬住讬讞 讚注转讜 诪讛谉 讜讗讬 谞诪讬 砖诇讗 讬驻讬讞 讘讛谉, 讗讘诇 诪砖讜诐 讞砖砖 拽专讬 诇讗 讚讘注诇 拽专讬 讗讬谞讜 讗住讜专 讘讛谉, 讜讻讚诪讜讻讞 讘住讜讻讛 讘驻专拽 讛讬砖谉 (砖诐, 讘) 讚讗诪专 专讘讬 讬讜住讬 讬诇讚讬诐 诇注讜诇诐 讞讜诇爪讬诐 诪驻谞讬 砖专讙讬诇讬诐 讘讟讜诪讗讛 讜驻专讬讱 诇讬诪讗 拽住讘专 专讘讬 讬讜住讬 讘注诇 拽专讬 讗住讜专 讘转驻诇讬谉, 讜诪砖谞讬 讛讻讗 讘讬诇讚讬诐 讜谞砖讜转讬讛谉 注诪讛诐 注住拽讬谞谉 砖诪讗 讬讘讗 诇讬讚讬 讛专讙诇 讚讘专, 讗诇诪讗 诪砖讜诐 拽专讬 诇讗 讗住专讬谞谉.



谞讟诇诐 诪专讗砖讜. 讜讗"转 讜讛讬讻讬 注讘讬讚 讛讻讬 讜讛讗 讗诪专讬谞谉 (住谞讛讚专讬谉 注讚, 讘) 讘砖注转 讛砖诪讚 讗驻讬诇讜 讗诪爪讜讛 拽诇讛 讬讛专讙 讜讗诇 讬注讘讜专, 讜讬"诇 讚讛谞讬 诪讬诇讬 讘诪爪讜转 诇讗 转注砖讛 讗讘诇 讘诪爪讜转 注砖讛 诇讗 讚砖讘 讜讗诇 转注砖讛 砖讗谞讬 讚诇讗 诪讜讻讞讗 诪讬诇转讗.
讜讗"转 讗诐 讻谉 讛讬讻讬 诪住专 谞驻砖讬讛 讜诪谞讞 讜讛诇讗 诪转讞讬讬讘 讘谞驻砖讜, 讜讬"诇 讚讗注"驻 砖讗讬谞讜 诪讞讜讬讘 诇讬讛专讙 注诇 拽讬讜诪讛 讗驻讬诇讜 讛讻讬 专砖讗讬 诇诪住讜专 谞驻砖讜 注诇讬讛 讜诪拽讘诇 砖讻专, 砖讻诇 诪爪讜讛 砖诪住专讜 讬砖专讗诇 谞驻砖谉 讘砖注转 讛砖诪讚 诪讜讞讝拽转 讘讬讚诐 讜诪拽讘诇讬谉 注诇讬讛 砖讻专 讛专讘讛. 讜讗诪专讜 (讘讘专讗砖讬转) [爪"诇: 讘讜讬拽专讗] 专讘讛 (驻专砖讛 诇讘, 讗) 诪讛 诇讱 讬讜爪讗 诇讬住拽诇 注诇 砖诪诇转讬 讗转 讘谞讬 诪讛 诇讱 讬讜爪讗 诇讬爪诇讘 注诇 砖谞讟诇转讬 讗转 讛诇讜诇讘. 讜讗驻讬诇讜 注诇 讛转驻诇讛 砖讛讬讗 诪爪讜讛 诪讚专讘谞谉, 诪住专 讚谞讬讗诇 注爪诪讜 注诇讬讛.





讛诪讗讬专讬

转驻诇讬谉 爪专讬讱 讛谞讜砖讗诐 诇讛讬讜转讜 谞拽讬 诪注讘讬专讜转 讜诪讛专讛讜专讬诐 专注讬诐 注讚 砖诇讗 讬转讞诇诇 砖诐 砖诪讬诐 注诇 讬讚讜 诇讛讬讜转讜 专砖注 讘爪讜专转 爪讚讬拽 讘讘专讬讬转讗 讗诪专讜 诇讗 转砖讗 讗转 砖诐 讛' 讗诇讛讬讱 诇砖讜讗 砖诇讗 转讛讗 诪转注讟祝 讘爪讬爪讬转 讜诪谞讬讞 转驻讬诇讬谉 讜讛讜诇讱 讜诪专诪讛 讗转 讛讘专讬讜转 讜谞诪爪讗转 谞讜砖讗 砖诐 砖诪讬诐 诇砖拽专 讜讘讬专讜砖诇诪讬 讗诪专讜 讞讚 讘专 谞砖 讞诪讗 诇讛讚讬谉 讞讘专讗 诪讜讘讬诇 转驻讬诇讬谉 讘专讬砖讬讛 讗驻拽讬讚 讙讘讬讛 讞讚 诪讜讚诇讗 讘转专 讬讜诪讬谉 转讘注讬讛 讗诪专 诇讬讛 诇讬转 讗谞讗 讬讚注 诇讱 讗"诇 诇讗 诇讚讬讚讱 讛诪谞讬转 讗诇讗 诇讛诇讬谉 讚讘专讬砖讱 讛讬诪谞讬转 讘讗讜转讛 砖注讛 讗诪专讜 转驻诇讬谉 爪专讬讻讬谉 讙讜祝 谞拽讬 讻讗诇讬砖注 讜讻谉 爪专讬讱 砖诇讗 讬拽诇 专讗砖讜 讘讛诐 讗驻讬' 讬讬砖谉 注诪讛诐 讗住讜专 讜讻讘专 讘讬讗专谞讜 诪讛 砖爪专讬讱 诇讘讬讗讜专 注谞讬谉 讝讛 讘砖诇讬砖讬 砖诇 讘专讻讜转:



砖诇讞讬谉 砖讛转专谞讜 讟诇讟讜诇谉 讘诪砖谞讛 诇讗 住讜祝 讚讘专 砖诇讞讬谉 砖诇 讘注诇 讛讘讬转 砖注砖讗谉 诇爪讜专讻讜 砖讛专讬 讗讬谞讜 拽驻讬讚 注诇讬讛诐 讘讟谞讜驻诐 讜专讗讜讬诐 诇讬砖讘 注诇讬讛诐 讗诇讗 讗祝 砖诇 讗讜诪谉 讛诪注讘讚谉 诇诪讻讬专讛 诪讜转专 砖讛专讬 诪讙讚讜诇讬 讛讞讻诪讬诐 讛讬讜 讗讜诪谞讬谉 讘诪诇讗讻讛 讝讜 讜讛讬讜 讗讜诪专讬诐 讛讘讬讗讜 砖诇讞讬谉 讜谞砖讘 注诇讬讛谉 讗诇诪讗 砖讗祝 讛讗讜诪谞讬谉 讗讬谉 拽驻讚讬诐 讘讻讱 讜诪"诪 讚讜拽讗 讘注讜专讜转 讗讘诇 谞住专讬诐 砖诇 讘注诇 讛讘讬转 诪讟诇讟诇讬谉 讗讜转谉 讗讘诇 砖诇 讗讜诪谉 讛注讜砖讛 讗讜转诐 诇诪讜讻专诐 讗讬谉 诪讟诇讟诇讬谉 讗讜转谉 诪驻谞讬 砖讛讜讗 拽驻讬讚 注诇讬讛诐 砖诪讗 讬转注拽诪讜 讜讗诐 讞砖讘讜 注诇讬讛谉 讛讘注诇讬诐 诇讬转谉 注诇讬讛诐 驻转 诇讗讜专讞讬诐 诪讜转专 诇讟诇讟诇谉 讛讜讗讬诇 讜讬砖 注诇讬讛诐 拽爪转 转讜专转 讻诇讬 诪讞砖讘讛 诪讜注诇转 讘讛诐 诇讛讬转专 讟诇讟讜诇:





转讜住驻讜转 专讬"讚

讟讜诪谞讬' 讘讻住讜转 讬讘砖讛 讜讘驻讬专讜转 讬讘砖讬诐 讗讘诇 诇讗 讘讻住讜转 诇讞讛 讜讘驻讬专讜转 诇讞讬谉 驻讬' 讜诪转谞讬' 谞诪讬 讚转谞谉 讟讜诪谞讬谉 讘讻住讜转 讜讘讻谞驻讬 讬讜谞讛 讜讘驻讬专讜转 讘讬讘砖讬诐 拽诪讬讬讬专讬 讚讜诪讬讗 讚转讘谉 讜讝讙讬谉 讜讻讜' 讜讗注"讙 讚驻诇讬讙讬谞讛讬 诇转专讬 讘讘讗 讚讬谉 讗讞讚 诇讛诐 讚讚讜拽讗 讬讘砖讬谉 讗讘诇 诇讞讬谉 诇讗:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讗讘诇 诇讗 讘讻住讜转 诇讞讛 讻讜' 谞专讗讛 讚专' 讗讜砖注讬讗 驻诇讬讙 讻讜' 注讻"诇 讚讛讗 讘诪转谞讬' 讙讘讬 讟讜诪谞讬谉 讘讻住讜转 讜讘驻讬专讜转 诇讗 诪驻诇讬讙 讘讬谉 诇讞讬谉 讜讘讬谉 讬讘讬砖讬谉 讻讚诪驻诇讬讙 讘诪爪讬注转讗 讙讘讬 转讘谉 讜讝讙讬谉 讻讜' 讜诪讛 砖讬砖 诇讚拽讚拽 讘讝讛 讬转讘讗专 讘住诪讜讱 讜拽"诇:


讘讚"讛 讻讗诇讬砖注 讻讜' 讜讗讬谉 转讬诪讛 注诇 诪讛 砖诪爪讜讛 讝讜 专驻讜讬讛 讘讬讚讬谞讜 砖讙诐 讘讬诪讬 讻讜' 讻讚转谞讬讗 讘驻专"讗 讻讜' 讻诇 诪爪讜讛 砖诇讗 诪住专讜 注爪诪谉 讻讜' 注讻"诇 诇讻讗讜专讛 专讗讬讬转诐 转诪讜讛 诪讛转诐 讚讗讬诪讗 讚讙诐 讘讬讚诐 讛讬转讛 专驻讜讬讛 诪讟注诐 讝讛 讚讗"讗 诇讗讚诐 诇讛讝讛专 诇讛讬讜转 讙讜祝 谞拽讬 讜讛讻讬 诪砖诪注 讛转诐 讚诪讬讬转讬 砖诐 讗讛讱 讚注讚讬讬谉 专驻讜讬讛 讛讬讗 讘讬讚诐 诪讛讱 讚专讘讬 讬谞讗讬 讚转驻讬诇讬谉 爪专讬讻讬谉 讙讜祝 谞拽讬 讻讗诇讬砖注 讜讻谉 谞专讗讛 诪驻讬专砖"讬 讛转诐 注"砖 讜讗驻砖专 砖住诪讻讜 注爪诪诐 讗诪讛 砖讻转讘讜 砖诐 讘砖诐 专讘讬谞讜 砖诪讜讗诇 讚诪讬讬转讬 讛讱 讚专' 讬谞讗讬 诪讛讱 讚讗诇讬砖注 砖诇讗 诪住专 注爪诪讜 诇讜诪专 转驻讬诇讬谉 讛谉 注讻"诇 讜诇讻讱 讛讬转讛 注讚讬讬谉 专驻讜讬讛 讘讬讚诐 讗讘诇 讙讜祝 谞拽讬 讛讬讛 诇讜 诇讗诇讬砖注 讻讚讗"专 讬谞讗讬 讙讜驻讬讛 讜讚讜"拽:


讙诪专讗 讗讬讘注讬讗 诇讛讜 专"讬 讗谞住讜专转 讻讜' 讗讜 讗谞注讜专转 讻讜' 讘讬砖 住驻专讬诐 诪讜讙讛 讗讜 讚诇诪讗 讗转专讜讜讬讬讛讜 拽讗讬 讜谞专讗讛 讚讗讬谉 爪讜专讱 诇讛讙讬讛 讚诇诪讗讬 讚拽讗诪专 谞诪讬 讗谞住讜专转 砖诇 讞专砖讬谉 拽讗讬 专"诇 讚讗谞住讜专转 砖诇 讞专砖讬谉 谞诪讬 拽讗讬 讚讗谞注讜专转 砖诇 驻砖转谉 讚拽转谞讬 讘住讬驻讗 讜讚讗讬 讚拽讗讬 讜拽"诇:


转讜住' 讘讚"讛 讟讜诪谞讬谉 讻讜' 爪"诇 诇驻讬专讜砖讜 讚讗讬讬专讬 讘砖讬讞讚讜 讻讜' 注讻"诇 讗讘诇 讛讱 讚讛讻讗 诇讬讻讗 诇讗讜拽诪讗 讘砖讬讞讚讜 诇讬砖讬讘讛 讚讗"讻 诇注谞讬谉 讟讜诪讗讛 谞诪讬 讘诇讗讜 注讘讜讚讬谉 谞诪讬 讛讜讛 诪谞讗 讻诪讜 砖讻转讘讜 讛转讜住' 诇拽诪谉 诪讛讛讬讗 讚驻专拽 讚诐 讞讟讗转 讜拽"诇:


讘讗"讚 讜专"转 诪驻专砖 讚讛讻讗 诪讬讬专讬 讘讬讘讬砖讬谉 讻讜' 注讻"诇 讜讛讛讬讗 讚注讜专 讙讚讬 讚驻专拽 讻诇 讻转讘讬 谞诪讬 讗讬讻讗 诇讗讜拽诪讗 讘讬讘砖讬谉 诇驻讬' 专"转 讜讻"讻 讛转讜住' 驻专拽 讚诐 讞讟讗转 讜讗讬谉 诇讛拽砖讜转 讗诪讗讬 诇讗 诪驻诇讬讙 讛讻讗 讘诪转谞讬' 讙讘讬 砖诇讞讬谉 讘讬谉 诇讞讬谉 讜讘讬谉 讬讘讬砖讬谉 讻讚诪驻诇讬讙 诇注讬诇 讙讘讬 转讘谉 讻讜' 讚讛讗 诇讗 诪驻诇讬讙 讗诇讗 诇注谞讬谉 讛讟诪谞讛 诪砖讜诐 诪讜住讬祝 讛讘诇 讗讘诇 诇注谞讬谉 讗讬住讜专 讟诇讟讜诇 诇讗 诪驻诇讬讙 讘诪转谞讬' 讜讚讜"拽:





诪讛专砖"讗 - 讞讬讚讜砖讬 讗讙讚讜转

讙讜祝 谞拽讬 讻讗诇讬砖注 讘注诇 讻谞驻讬诐 讻讜'. 诪驻讜专砖 讘驻' 专' 讗诇讬注讝专 讚诪讬诇讛:





诪讛专"诐

讘讗"讚 讜驻专"转 讜讻讬 诪讛 讘讬谉 讝讛 诇诪讙讜驻转 讛讞讘讬转 讜讻讜' 诪讛 砖诇讗 诪讜转讬讘 诇讬讛 专讘 讻讛谞讗 讚讛讻讗 诪讛讛讬讗 讚专讘谉 砖诪注讜谉 讘谉 讙诪诇讬讗诇 讚诪转讬讝 讗驻讬' 讘讙讜祝 讛讞讘讬转 诪砖讜诐 讚讬讚注 砖驻讬专 讚讬砖 诇讞诇拽 讚讛转诐 诇注讬谉 讬驻讛 拽讗 诪讻讜讬谉 讗讘诇 诇讗 讬讚注 砖讬砖 讞讬诇讜拽 讘讬谉 讞讬讘讜专 诇讗讬谞讜 讞讬讘讜专 讗诇讗 讛讜讬 住讘专 讚讞讻诪讬诐 讚诪转讬专讬谉 诇谞拽讜讘 诪讙讜驻讛 讛"讛 讚诪转讬专讬谉 诇谞拽讜讘 讗驻讬' 讘讙讜祝 讛讞讘讬转 讻砖讛讜讗 谞讜拽讘 诇诪注诇讛 砖诇讗 转讛讗 (讞讬讘讜专) 驻转讞 诪砖讜诐 讚讗讬谉 讚专讱 诇注砖讜转 驻转讞 诇诪注诇讛 讜讛讗 讚谞拽讬讟 诪讙讜驻讛 讗讜专讞讗 讚诪诇转讗 谞拽讬讟 讗讘诇 诪谉 讛爪讚 讗驻讬' 讞讻诪讬诐 诪讜讚讜 讚讗住讜专 讻讚诪住讬讬诐 砖诐 讘诪转谞讬' 讚驻专拽 讛讘讬转 讘讚讘专讬 讞讻诪讬诐 讜诇讗 讬拽讘谞讛 诪爪讚讛 注"砖 讜诪砖谞讬 诇注讜诇诐 讗讬谉 讞讬诇讜拽 讘讬谉 诇诪注诇讛 讘讬谉 诪谉 讛爪讚 讗诇讗 讘讬谉 讞讘讜专 诇砖讗讬谞讜 讞讘讜专:


讚"讛 讗讬 讞讘讜专 讛讜讗 讜讻讜' 讜讗注"讙 讚讗讬讻讗 诇诪讬诪专 讚讛转诐 诪讬讬专讬 讻砖讗讬谞讛 砖诇 驻专拽讬诐 驻讬' 讗诇讗 砖诇 驻专拽 讗讞讚 讜谞讞诇拽讛 专"诇 谞砖讘专讛 诪"诪 讙诪' 住"诇 讚讙诐 讘砖诇 驻专拽讬诐 讜谞讞诇拽讛 诪讟讛专讬诐 讞讻诪讬诐 讜诇驻讬 讝讛 讛讗 讚讗诪专讬' 讛砖讞讜专 讜讛讝讜讙 砖诇 诪住驻专讬诐 讜讻讜' 讟诪讗讬诐 讗转讬 讻讚' 讬讛讜讚讛 诪砖讜诐 讚讗讬 讗驻砖专 诇驻讬' 讛专砖讘"讗 诇讗讜拽诪讗 讻讞讻诪讬诐 讚讛讗 讞讻诪讬诐 诪讟讛专讬诐 讗驻讬' 讘砖诇 驻专拽讬诐 砖谞讞诇拽讛 讗讘诇 讘诇讗 驻讬专讜砖讜 砖诇 讛专砖讘"讗 讛讬讛 讗驻砖专 诇讗讜拽诪讗 讗驻讬' 讻讞讻诪讬诐 讜讛讗 讚诪讟讛专讬 讞讻诪讬诐 诇注讬诇 讛讬讬谞讜 讻砖讗讬谞讛 砖诇 驻专拽讬诐 讜谞砖讘专讛 讜讛讗 讚砖讞讜专 讜讝讜讙 砖诇 诪住驻专讬诐 讚拽转谞讬 讗注"驻 砖谞讞诇拽讜 讟诪讗讬诐 讗讬讬专讬 讘砖诇 驻专拽讬诐:


讘讗"讚 讜讛讗 讚讗诪专 讚讙讝讚讜 注诇 讛讝讗讛 讜讻讜' 讜讗注"讙 讚讘砖诇讗 讘砖注转 诪诇讗讻讛 讟讛讜专 讙诪讜专 讛讜讗 讜讻讜' 专"诇 讚讘砖诇诪讗 讘诇讗 驻讬专讜砖讜 砖诇 讚专砖讘"讗 讛讜讬 住讘讬专讗 诇谉 讚讗注"讙 讚讗诪专讬' 讘讙诪' 讚砖诇讗 讘砖注转 诪诇讗讻讛 讗讬谞讜 讞讬讘讜专 诇讗 诇讟讜诪讗讛 讜讻讜' 讛讬讬谞讜 砖讗诐 谞讙注 讟讜诪讗讛 讘讛诇拽 讝讛 诇讗 谞讟诪讗 讘砖讘讬诇 谞讙讬注转 讞诇拽 讝讛 驻专拽 讛砖谞讬 讗讘诇 诪"诪 讻诇 驻专拽 诪拽讘诇 讟讜诪讗讛 讘驻谞讬 注爪诪讜 讗诐 谞讙注 讘讟讜诪讗讛 讜诇讻讱 讗转讬 砖驻讬专 砖讗讬谞讜 讞讬讘讜专 诇讛讝讗讛 砖诇讗 讘砖注转 诪诇讗讻讛 诪砖讜诐 讚砖诪讗 讻诇 驻专拽 谞讙注讛 讘讜 讟讜诪讗讛 讜谞讟诪讗 讻诇 讗讞讚 讘驻谞讬 注爪诪讜 讜讻诇 讗讞讚 爪专讬讱 讛讝讗讛 讘驻谞讬 注爪诪讜 讜诇讗 注诇转讛 诇讜 讛讝讗讛 砖讬讝讛 注诇 驻专拽 讛砖谞讬 诇讘讚讜 讻讬 讗讬谞诐 讞讘讜专 讗讜 讗诐 谞讙注讛 讟讜诪讗讛 讘驻专拽 讗讞讚 讜砖诪讗 讛讜讗 诇讗 讬讝讛 注诇 讛驻专拽 讛讛讜讗 砖谞讙注讛 讘讜 讛讟讜诪讗讛 讗诇讗 注诇 讛驻专拽 讛砖谞讬 讜诇讗 注诇转讛 诇讜 讗讜转讛 讛讝讗讛 讻讬讜谉 砖讗讬谞谉 讞讬讘讜专 讗讜 砖诪讗 谞讟诪讗讜 讘砖注转 诪诇讗讻讛 讚讗讝 讛谉 讞讬讘讜专 讜讗驻讬' 谞讙注 讟讜诪讗讛 讘讗讞讚 谞讟诪讗 讙诐 讛砖谞讬 诪谉 讛讚讬谉 讜讻砖讬讝讛 讛讝讗讛 砖诇讗 讘砖注转 诪诇讗讻讛 注诇 讗讞讚 诪讛谉 诇讗 转注诇讛 讗讜转讛 讛讝讗讛 注诇 讛砖谞讬 讻讬讜谉 砖讗讬谞诐 讞讘讜专 讜诇讻讱 讙讝专讜 谞诪讬 注诇 讛讝讗讛 砖讘砖注转 诪诇讗讻讛 诪砖讜诐 讛讝讗讛 砖诇讗 讘砖注转 诪诇讗讻讛 讗讘诇 诇驻讬' 讛专砖讘"讗 拽砖讛 讚住"诇 讚讻诇 讞诇拽 讘驻谞讬 注爪诪讜 讟讛讜专 诪谉 讛转讜专讛 讜讻讬讜谉 讚砖诇讗 讘砖注转 诪诇讗讻讛 讗讬谞讜 讞讘讜专 讛讜讬 讻讗诇讜 谞讞诇拽讜 讜讗讬谉 讻讗谉 砖讜诐 讟讜诪讗讛 诪讚讗讜专讬讬转讗 讗诇讗 诪讚专讘谞谉 讛讜讬 讞讘讜专 诇讟讜诪讗讛 讗"讻 诇讛讜讬 谞诪讬 讞讘讜专 诇注谞讬谉 讛讝讗讛 讚讗诐 讛讛讝讗讛 讗讬谞讛 讻诇讜诐 讙诐 讛讟讜诪讗讛 讗讬谞讛 讻诇讜诐 诪讗讬 讗诪专转 讚诇诪讗 讬讟诪讗 讘砖注转 诪诇讗讻讛 砖讛诐 讟诪讗讬诐 诪讚讗讜专讬讬转讗 讜讬讝讛 注诇讬讛诐 砖诇讗 讘砖注转 诪诇讗讻讛 讜讗讝 讗讬谞谉 讞讘讜专 讜诇讗 转注诇讛 诇讛谉 讛讛讝讗讛 砖讬讝讛 注诇 讗讞讚 诪讛谉 讙诐 诇讝讛 讗讬谉 诇讞讜砖 讚讛讗 讗驻讬' 谞讟诪讗讜 讘砖注转 诪诇讗讻讛 诪讬讚 讗讞专 讛诪诇讗讻讛 讗讬谞谉 讞讘讜专 讜谞讞砖讘讬诐 讻讗诇讜 谞讞诇拽讜 讜谞砖讘专讜 讜讻诇讬 砖谞讟诪讗 讜谞砖讘专 讘讟诇讛 诪诪谞讜 讟讜诪讗讛 讜讗"讻 诪讛 诇讬 讘讻讱 砖讬注砖讛 讛讛讝讗讛 砖诇讗 讘砖注转 讛诪诇讗讻讛 讗诐 讗讬谉 讻讗谉 讛讝讗讛 诪谉 讛转讜专讛 讗讬谉 讻讗谉 砖讜诐 讟讜诪讗讛 诪谉 讛转讜专讛 讜讗"爪 讛讝讗讛 讻诇诇 诪谉 讛转讜专讛 讜转讬专爪讜 讛转讜住' 讚讛讟注诐 讛讜讗 讚讗讬转 诇诪讬讞砖 砖讬拽讘诇讜 讟讜诪讗讛 讘砖注转 诪诇讗讻讛 砖讗讝 讟诪讗讬诐 诪讚讗讜专讬讬转讗 讜讛讜讗 讬讝讛 注诇讬讛诐 砖诇讗 讘砖注转 诪诇讗讻讛 诪讗讬 讗诪专转 讛诇讗 诇讗讞专 诪诇讗讻讛 讬转讘讟诇 诪讛谉 讛讟讜诪讗讛 诪"诪 讻砖讬讞讝专讜 讜讬注砖讜 讘讛谉 诪诇讗讻讛 讛谉 讞讜讝专讬谉 诇讟讜诪讗转谉 讛讬砖谞讛 讜讛讛讝讗讛 砖谞注砖讛 砖诇讗 讘砖注转 诪诇讗讻讛 讗讬谞讛 讻诇讜诐 砖讗讝 讗讬谞谉 讞讘讜专 讜讛讛讝讗讛 砖讛讝讛 注诇 驻专拽 讗讞讚 诇讗 讛讜注讬诇讛 诇砖谞讬 讜讻砖讞讜讝专 讜注讜砖讛 讘讛谉 诪诇讗讻讛 讞讜讝专转 讛讟讜诪讗讛 诇诪拽讜诪讛 讜讗注"讙 讚讟讜诪讗讛 讬砖谞讛 讗讬谞讛 讗诇讗 诪讚专讘谞谉 讻讚讗讬转讗 诇注讬诇 讘驻"拽 (砖讘转 讚祝 讟"讝) 诪"诪 讛讞诪讬专讜 讞讻诪讬诐 讘讟讜诪讗讛 讬砖谞讛 讻讗诇讜 讛讜讛 诪讚讗讜专讬讬转讗 砖诇讗 转讜注讬诇 诇讜 讛讛讝讗讛 砖讛讝讛 砖诇讗 讘砖注转 诪诇讗讻讛 讻讬讜谉 砖讗讬谞讜 讞讘讜专 诪讚讗讜专讬讬转讗 讜讙讝专讜 讙诐 注诇 讛讛讝讗讛 砖讘砖注转 诪诇讗讻讛 砖诇讗 讬讛讗 讞讘讜专 讜讻砖诪讝讛 注诇 驻专拽 讗讞讚 诇讗 讬注诇讛 诇砖谞讬 讻谉 讛讜讗 讛爪注转 讛驻砖讟 砖诇 讛转讜住' 讘讚讘讜专 讝讛 讜讛讗 讚讗讬爪讟专讬讱 讛讙诪' 诇讜诪专 讜讙讝专讜 讟讜诪讗讛 砖诇讗 讘砖注转 诪诇讗讻讛 诪砖讜诐 讟讜诪讗讛 砖讘砖注转 诪诇讗讻讛 诪砖讜诐 讚讗讬 诇讗讜 砖讙讝专讜 砖讬讛讗 讞讘讜专 诇讟讜诪讗讛 砖诇讗 讘砖注转 诪诇讗讻讛 诪讛讬讻讗 转讬转讬 讛讜讛 诇谉 诇诪讬诪专 砖讬讛讗 讞讘讜专 诇讛讝讗讛 砖诇讗 讘砖注转 诪诇讗讻讛 讜讗"讻 讛讜讛 诇讬讛 诇诪讬诪专 讚讘砖注转 诪诇讗讻讛 讛讜讬 讞讘讜专 讘讬谉 诇讟讜诪讗讛 讘讬谉 诇讛讝讗讛 讚诇讗 讛讜讛 砖讬讬讱 诇诪讙讝专 讻诇诇 讗讟讜 砖诇讗 讘砖注转 诪诇讗讻讛 讜讛讗 讚讙讝专讜 讟讜诪讗讛 讙讘讬 砖诇诇 砖诇 讻讜讘住讬诐 讜讗驻讬' 砖诇讗 讘砖注转 诪诇讗讻讛 讛讜讬 讞讘讜专 讗注"讙 讚讗驻讬' 讘砖注转 诪诇讗讻讛 诇讗 讛讜讬 讛转诐 讞讘讜专 诪讚讗讜专讬讬转讗 讻诪讜 砖讻转讘讜 讛讻讗 讛讬讬谞讜 诪砖讜诐 讚讛转诐 讗驻讬' 砖诇讗 讘砖注转 诪诇讗讻讛 谞讬讞讗 诇讬讛 讘讛讛讜讗 讞讘讜专 讻讚讗诪专讬' 诇注讬诇 讚讗讬 诪讟谞驻讬 讜讻讜' 讜讗驻讬' 砖诇讗 讘砖注转 诪诇讗讻讛 诪拽专讬 砖注转 诪诇讗讻讛 讜专讗讜讬 诇讙讝讜专 讟讜诪讗讛 讜诇讜诪专 讞讘讜专 诪砖讜诐 讚讻诇 讘讙讚 讟诪讗 讘驻谞讬 注爪诪讜 诪谉 讛转讜专讛 讻诪讜 砖诪驻专砖讬诐 讛转讜住':


讘讙诪' 讗诪专 专' 讬谞讗讬 转驻讬诇讬谉 爪专讬讻讬谉 讙讜祝 谞拽讬 讻讗诇讬砖注 讘注诇 讻谞驻讬诐 诪讗讬 讟注诪讗 讗讘讬讬 讗诪专 砖诇讗 讬驻讬讞 讘讛谉 讛专"谉 讙讜专住 诇诪讗讬 讛诇讻转讗 讗讘讬讬 讗诪专 砖诇讗 讬驻讬讞 讘讛谉 讜讻讜' 注"砖:


专' 讬讛讜讚讛 讗谞住讜专转 砖诇 讞专砖讬诐 拽讗讬. 驻讬' 讜讻诇 砖讻谉 讗谞注讜专转 砖诇 驻砖转谉 讚拽讛 砖讛讜讗 诪讜住讬祝 讛讘诇 讬讜转专 讗讬讻讗 讚讗诪专讬 讗谞注讜专转 砖诇 驻砖转谉 讚讜拽讗 拽讗讬:


讘专砖"讬 讚"讛 讻谞驻讬 讬讜谞讛 讜讻讜' 讜讛讜讬讗 诇讛诐 讻讻谞驻讬诐 诇讬讜谞讛 讜讻讜' 讻爪"诇:


转讜住' 讚"讛 讗讘诇 诇讗 讘讻住讜转 诇讞讛 讜讻讜' 谞专讗讛 讚专' 讗讜砖注讬讗 驻诇讬讙 讗诪转谞讬' 驻讬' 讗诪转谞讬' 讚诇拽诪谉 讘住诪讜讱 讚拽转谞讬 讘讛 讟讜诪谞讬谉 讘讻住讜转 讜讘驻讬专讜转 讜诇讗 诪讞诇拽 讘讬谉 讬讘砖讬谉 诇诇讞讬谉:


讚"讛 讻讗诇讬砖注 讘注诇 讻谞驻讬诐 讜讻讜' 讜诪讝讛 讛讟注诐 讗讬谉 讗谞讜 讬讻讜诇讬谉 诇讬驻讟专 讜讻讜' 谞专讗讛 讚讛诪砖讱 讜拽讬砖讜专 讚讘专讬 讛转讜住' 讘讚讘讜专 讝讛 讛讜讗 讻谉 讚诇驻讬 砖专讗讛 砖讘谞讬 讚讜专讜 诇讗 讛讬讜 谞讝讛专讬谉 讘诪爪讜转 转驻讬诇讬谉 讘砖讘讬诇 砖讛讬讜 诪转谞爪诇讬谉 讘讗诪专诐 砖爪专讬讻讬谉 讙讜祝 谞拽讬 讻讗诇讬砖注 讘注诇 讻谞驻讬诐 诇讻讱 讗讜诪专 砖诇讗 讬驻讛 讛谉 注讜砖讬谉 砖诪讝讛 讛讟注诐 讗讬谉 讗谞讜 讬讻讜诇讬谉 诇讬驻讟专 讜讻讜' 讜讛讗 讚讗诪专 专' 讬谞讗讬 转驻讬诇讬谉 爪专讬讻讬谉 讙讜祝 谞拽讬 讜讻讜' 诇讗讜 诇诪讬诪专讗 讚讻诇 砖讗讬谞讜 讻讗诇讬砖注 讛讜讗 驻讟讜专 诪转驻讬诇讬谉 讗诇讗 诇讜诪专 砖讻诇 讛诪谞讬讞 转驻讬诇讬谉 讬讝讛专 砖诇讗 讬驻讬讞 讜诇讗 讬讬砖谉 讘讛诐 讗讘诇 讘讗诪转 讻诇 讗讚诐 讬讻讜诇 诇讬讝讛专 诪讝讛 讜讗讬谞讜 驻讟讜专 诪诇讛谞讬讞谉 讜讻讬 转讬诪讗 讗"讻 诪讛 讛讬讗 讛住讬讘讛 砖诪爪讜讛 讝讜 专驻讜讬讛 讘讬讚讬谞讜 讜诇讗 讛讝讛讬专讜 讜诇讗 讝讬专讝讜 讞讻诪讬 讛讚讜专讜转 讗转 讛注诐 注诇 诪爪讜讛 讝讜 注"讝 讗诪专 讜讗讬谉 转讬诪讗 讜讻讜' 诇讻讱 讛谞讬讞讜 诇讛注诐 讛转谞爪诇讜转诐 砖讗讬谉 谞讝讛专讬诐 讘诪爪讜转 转驻讬诇讬谉 诪驻谞讬 砖讗讜诪专讬诐 砖讗讬谉 诇讛诐 谞讜祝 谞拽讬 讛讙诐 砖诇讗 讬驻讛 讛谉 注讜砖讬谉 讜讻"转 讛讬讗讱 讬谞讬讞讜 诇讛诐 讛转谞爪诇讜转诐 讻讬讜谉 砖讗讬谞讜 讬驻讛 讘讗诪转 讜讬讛讬讜 讻诇 讛注诐 砖讗讬谉 诪谞讬讞讬谉 讗讜转诐 谞诪谞讬谉 讘讻诇诇 驻讜砖注讬 讬砖专讗诇 诇讻讱 诪住讬讬诐 讗讜诪专 专"转 讜讻讜' 讚诇讗 诪拽专讬 驻讜砖注讬 讬砖专讗诇 讗诇讗 讻砖讗讬谉 诪谞讬讞讬谉 诪讞诪转 砖讛诪爪讜讛 讘讝讜讬讛 注诇讬讜 讜砖讜讞拽 讜诪诇注讬讙 讘专爪讜注讜转 砖讘讝专讜注诐 讜讘专讗砖诐 讗讘诇 讻砖讛谉 诪转谞爪诇讬谉 诇讜诪专 砖讬专讗讬诐 诪诇讛谞讬讞诐 诪砖讜诐 讚讘注讬 讙讜祝 谞拽讬 诇讗 诪拽专讬 讘砖讘讬诇 讝讛 驻讜砖注讬 讬砖专讗诇 讘讙讜驻谉 讜注"砖 讘诪住' 专"讛 讘转讜住' 讜讛讚专 拽讗诪专 讜讻"转 讚讘砖讘讬诇 讝讛 诪爪讜转 转驻讬诇讬谉 专驻讜讬讛 诪砖讜诐 讚讗讬转讗 讘诪讚专砖 转驻讬诇讬谉 诪驻谞讬 诪讛 诇讗 讛讞讝讬拽讜 讘讛谉 讜讻讜' 讗讬谉 谞专讗讛 诇专"讬 讜讻讜' 讜讻谉 诪砖诪注 讘讛讙讛讜转 讗砖专"讬 讚讛讗讬 讜讛讗 讚讗诪专讬' 讘诪讚专砖 讞讜讝专 讗诇注讬诇 注"砖 讜讚讜"拽 谞"诇:


讚"讛 讟讜诪谞讬谉 讘砖诇讞讬诐 讻讜' 讜讛讗 讚转谞谉 讘驻' 讻诇 讻转讘讬 驻讜专住讬诐 注讜专 讙讚讬 讜讻讜' 爪专讬讱 诇讜诪专 诇驻讬专讜砖讜 讚诪讬讬专讬 讻砖讬讬讞讚讜 诇讬砖讬讘讛 讜讛讗 讚诇讗 转讬专抓 专砖"讬 讚讛讗讬 讚讛讻讗 谞诪讬 讗讬讬专讬 讘讬讬讞讚讜 诇讬砖讬讘讛 讚讗"讻 诇讗 讛讜讛 拽讗 诪讬讘注讬讗 诇讬讛 砖诇讞讬谉 砖诇 讘注讛"讘 讗"讚 砖诇 讗讜诪谉 转谞谉 讚讗讬 讗讬讬专讬 讘讬讬讞讚讜 诇讬砖讬讘讛 驻砖讬讟讗 砖讗讬谉 诇讞诇拽 讘讬谉 讘注讛"讘 诇讗讜诪谉 讜拽"诇:


讘讗"讚 讜讚"转 诪驻专砖 讚讛讻讗 诪讬讬专讬 讘讬讘砖讬诐 诇驻讬' 专"转 爪专讬讱 诇讜诪专 讙"讻 讚讛讛讬讗 讚驻讜专住讬诐 讙讚讬 讜讻讜' 讗讬讬专讬 谞诪讬 讚讜拽讗 讘讬讘砖 讗讘诇 专砖"讬 驻讬' 砖诐 诇拽诪谉 讚讗讬讬专讬 讘注讜专 讙讚讬 诇讞 砖讗讜转讜 讗讬谞讜 谞砖专祝 讜诪谞讬谉 注诇 讛转讬讘讛 注"砖 讜诪驻讬专砖"讬 讚讘住诪讜讱 诇拽诪谉 讙讘讬 注讜专讜转 注讘讜讚讬谉 诪砖诪注 讚讗讬谉 诇讞诇拽 讘讬谉 讘注讛"讘 诇讗讜诪谉 讗诇讗 讘注讜专讜转 注讘讜讚讬谉 讚讗讜诪谉 讚讗讞专 砖注讘讚谉 拽驻讬讚 砖诇讗 诇讟谞驻谉 诪砖诪注 讚讘砖讗讬谞谉 注讘讜讚讬谉 驻砖讬讟讗 讚讗祝 讘砖诇 讗讜诪谉 诪讜转专 诇讟诇讟诇谉 讜讛讗 讚拽讗 诪讘注讬讗 诇讬讛 诇注讬诇 讗讬 砖诇讞讬谉 砖诇 讘注诇 讛讘讬转 讜讻讜' 诇讗 拽讗 诪讘注讬讗 诇讬讛 讗诇讗 讘注讜专讜转 注讘讜讚讬诐:





讞讻诪转 砖诇诪讛

讙诪' 讘驻讬住拽讗 讜诇讗 讘注砖讘讬诐 讻讜' 谞诪讞拽 讜爪"诇 讘讝诪谉 砖讛谉 诇讞讬诐:


讗讬讘注讬讗 诇讛讜 讻讜' 讘注诇 讻谞驻讬诐 诪讗讬 讛讬讗 讗讘讬讬 讗诪专 讻讜' 讻爪"诇:


注"讘 讙诪' 诇专讘讗 讟讜诪谞讬谉 讘讙讬讝讬 爪诪专 讻讜' 讻爪"诇:


转讜住' 讘讚"讛 诇讗 讗诪专讜 讻讜' 讗讜 注讜拽爪讛 诇讗 诪讛谞讬 讻讜' 砖谞讬讟诇 讞讜专讛 讗讜 讻讜' 讻爪"诇:


讘讚"讛 讻谞讙讚 讻讜' 讗祝 注诇 讙讘 讚讗讬讻讗 讚讚诪讬讗 诇讛 讻讜' 讻爪"诇:





专砖"砖

讘诪砖谞讛 讘讻谞驻讬 讬讜谞讛. 谞"诇 讚讻谞驻讬诐 住转诐 讻讜诇诇 讙诐 讛谞讜爪讛 讛专讻讛 (驻讜"讱 讘诇"讗) 讻讚诪砖诪注 讘讞讜诇讬谉 (谞讜 讘') 讘诪砖谞讛 讜讘讗诪转 讛讬讗 诪讜住驻转 讛讘诇 讜讗住讜专 诇讛讟诪讬谉 讘讛 讜诇讻谉 讗诪专 讻谞驻讬 讬讜谞讛 诇讛讜专讜转 讚讚讜拽讗 讚讜诪讬讗 讚讬讜谞讛 砖讗讬谉 诇讛 讛谞讜爪讛 讛专讻讛. 讜讝讛 讚诇讗 讻诪砖诪注讜转 讛专诪"讗 (专谞"讝 住"讙). 讜注讬讬谉 讘讟讛专讜转 驻专拽 讗' 诪砖谞讛 讘' 讘转讜住驻讜转 讬"讟 诪讛 砖讛讘讬讗 讘砖诐 讛专诪讘"诐 讜讛讙讛转讜 注诇讬讜 讜诇讚讘专讬讜 诪砖诪注 讚讻谞驻讬诐 讗讬谞谉 谞拽专讗讬诐 专拽 讛谞讜爪讛 讛专讻讛 讜谞讜爪讛 讛讬讗 讛砖注专讜转 讛拽爪专讬诐 讛讬专讜拽讬诐 (讘诇讗"讛) 讜谞"诪 讙讚讜诇讛 诇讚注转 讛驻讜住拽讬诐 讻专"讬 讘讞讜诇讬谉 砖诐. 讜讗"砖 讟驻讬 讛讗 讚谞拽讬讟 讻谞驻讬 讬讜谞讛 诇讗砖诪注讬谞谉 讚讛讬讬谞讜 讚讜拽讗 讛谞讜爪讛 讛讙讚讜诇讛:





讛讙讛讜转 讬注讘"抓

转讜住' 讚"讛 讻讗诇讬砖注. 讜诪讘讝讬谉 讛诪爪讜讛 讜砖讜讞拽讬谉 讘专爪讜注讛 讻讜'. 谞"讘 谞诪爪讗 砖讗驻讬' 诪谞讬讞讬谉 讗讜转谉 讻讗讬诇讜 诇讗 讛谞讬讞讜诐 讗讬讘专讗 诪讙专注 讙专注讬:





讘谉 讬讛讜讬讚注

诪址讛 讬旨讜止谞指讛, 讻旨职谞指驻侄讬讛指 诪职讙执讬谞讜止转 注指诇侄讬讛指, 讗址祝 讬执砖讉职专指讗值诇, 诪执爪职讜讜止转 诪职讙执讬谞讜止转 注植诇值讬讛侄谉. 讬砖 诇讛拽砖讜转 诇诪讗谉 讚讗诪专 (讘讙诪专讗 讚拽讬讚讜砖讬谉 讘讚祝 诇讟) 砖讻专 诪爪讜转 讘讛讗讬 注诇诪讗 诇讬讻讗, 讗诐 讻谉 讗讬讱 讛诪爪讜转 讬讙讬谞讜 注诇 讬砖专讗诇 讘讛讗讬 注诇诪讗? 讜谞专讗讛 诇讬 讘住"讚 讻讬 诇砖讜谉 诪职讙执讬谞讜止转 讛讜讗 讛专讞拽转 讛谞讝拽 讜讗讬谉 讝讛 拽讘诇转 砖讻专. 讜注讜讚 谞专讗讛 诇讬 讘住"讚 注诇 驻讬 诪讛 砖讻转讘 讛讙讗讜谉 砖诇"讛 讝"诇, 砖讻诇 诪爪讜讛 诪谉 转专讬"讙 诪爪讜转 讻诇讜诇 讘讛 转专讬"讘 诪爪讜转 讘讻讞 讜讗讞转 讘驻讜注诇 砖讛讜讗 驻专讟讜转 讗讜转讛 讛诪爪讜讛, 讻讬 讘讻诇 诪爪讜讛 讬砖 讻诇诇 讜驻专讟, 讜讛讗专讬讱 讛讙讗讜谉 讘讚讘专 讝讛 讛专讘讛 讬注讜讬谉 砖诐. 谞诪爪讗 诇驻讬 讝讛 讘讻诇 诪爪讜讛 讬砖 诪爪讜转 讗指谞止讻执讬 讜职诇止讗 讬执讛职讬侄讛 诇职讱指 讘讻讞 讜讛诪拽讬讬诐 讗转 讛诪爪讜讛 讛谞讛 讛讜讗 诪拽讬讬诐 讙诐 诪爪讜转 讗指谞止讻执讬 讜职诇止讗 讬执讛职讬侄讛 讗诇讗 砖讗讬谉 谞讞砖讘 诇讜 拽讬讜诐 讘驻讜注诇 讗诇讗 讛讜讗 拽讬讜诐 讘讻讞. 讜讬讚讜注 砖注诇 诪爪讜转 讗指谞止讻执讬 讜职诇止讗 讬执讛职讬侄讛 诇职讱指 讚诪驻讬 讛讙讘讜专讛 砖诪注谞讜诐 讬砖 诇讝讛 讚讬谉 讘职旨讬讜止诪讜止 转执转值旨谉 砖职讉讻指专讜止 (讚讘专讬诐 讻讚, 讟讜) 砖爪专讬讱 诇讬转谉 砖讻专 讘注讘讜专 讝讛 讙诐 讘注讜诇诐 讛讝讛. 讜诇讝讛 讗诪专讜 专讘讜转讬谞讜 讝"诇 诪执爪职讜讜止转 诪职讙执讬谞讜止转 注植诇值讬讛侄谉, 讛讬讬谞讜 诪讙讬谞讜转 诪爪讚 诪爪讜转 讗指谞止讻执讬 讜职诇止讗 讬执讛职讬侄讛 诇职讱指 砖谞讻诇诇讛 讘讻讞 讘讻诇 诪爪讜讛 讜诪爪讜讛. 讜讘讝讛 讬讜讘谉 讘住"讚 (讚讘专讬诐 讞, 讬讞) 讜职讝指讻址专职转指旨 讗侄转 讛殖' 讗直诇止讛侄讬讱指 讻执旨讬 讛讜旨讗 讛址谞止旨转值谉 诇职讱指 讻止旨讞址 诇址注植砖讉讜止转 讞指讬执诇, 讻讬 讝讛 讞住讚 讙讚讜诇 诪讗讬转讜 讬转讘专讱 砖谞转谉 诇谞讜 诪爪讜转 讘住讜讙 讻讞 讻止旨讞址 讻讚讬 砖讘讝讛 谞注砖讛 讞指讬执诇 专讘.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讟讜诪谞讬谉 讘砖诇讞讬谉 讜讻讜' 讜专"转 诪驻专砖. 注讬' 讝讘讞讬诐 讚祝 爪讙 注"讘 转讜住' 讚"讛 诪谞讬谉 讘住讛"讚:





讞讬讚讜砖讬 专讘讬 注拽讬讘讗 讗讬讙专

诪转谞讬' 专讗讘"注 拽讜驻讛 [讻砖讘讗 诇讬讟讜诇 拽讚讬专讛 诪诪谞讛] 诪讟讛 [讛拽讜驻讛] 注诇 爪讚讛 讜谞讜讟诇, 砖诪讗 讬讟讜诇 讜讗讬谞讜 讬讻讜诇 诇讛讞讝讬专.
砖讗诐 讬讟讜诇 讛拽讚讬专讛 讜讬驻诇讜 讛讙讬讝讬谉 砖讘爪讚讚讬诐 诇转讜讱 讛讙讜诪讗 砖讬砖讘讛 讘讛谉 诇讗 讬讜讻诇 诇讟诇讟诇 讛讙讬讝讬谉 讜诇注砖讜转 讙讜诪讗 讜诇讛讞讝讬专' 讘转讜讻讛 讜讻诪讜 砖驻讬专砖"讬.
讜讛专诪讘"诐 讝"诇 讘驻讬专讜砖 讛诪砖谞讬讜转 讻转讘 讜谞诪爪讗 讻讟讜诪谉 诇讻转讞讬诇讛 讘砖讘转, 讜诇驻"讝 讙诐 讘讟讜诪谉 讘讚讘专 砖谞讬讟诇 讘砖讘转 讗诐 谞转拽诇拽诇讛 讛讙讜诪讗 讗住讜专 诇讛讞讝讬专讛.
讜讘讙诇讬讜谉 讛诪砖谞讬讜转 讻转讘转讬 砖讚讘专讬讜 转诪讜讛讬谉, 讚讛讗 讻讘专 诪讜讟诪谉 诪注"砖, 讜讛讜讬 诪讛讟诪谞讛 诇讛讟诪谞讛. 讚拽讬"诇 讚讗驻讬诇讜 诇讬讟诇讜 讻讜诇讜 讜诇转转 讗讞专 讘诪拽讜诪讜 砖专讬, [讜注讬' 讘砖"注 住讬' 专谞"讟 住注讬' 讙' 讘砖诐 讬"讗 讜讘住讬' 专谞"讝 住"讚]:





讞讬讚讜砖讬 讞转"住

讗讬讘注讬' 诇讛讜 诇讞讬谉 诪讞诪转 注爪诪讜 讗讜 诇讞讬谉 诪讞诪转 讚讘专 讗讞专. 诇驻"讝 诪砖诪注 讚诇讞讬谉 诪讞诪转 注爪诪讜 住讘专讗 讞讬爪讜谞讛 诇讗住讜专 讜诪讞诪转 讚讘专 讗讞专 拽诪讬讘注讬 诇讛讜. 讗讘诇 讛专诪讘"诐 驻讬' 讗讬驻讻讗 讚诇讞讬谉 诪讞诪转 讚讘专 讗讞专 住讘专讗 讞讬爪讜谞讛 诇讗住讜专. 讜谞"诇 拽爪转 专讗讬' 诪诪转谞讬' 讚诇讻讗讜专讛 拽砖讛 诪讗讬 讛讜爪专讱 诇讞诇拽 讘讬谉 诇讞讬谉 讘讬谉 讬讘砖讬谉 诇驻诇讜讙 讜诇转谞讬' 讘讚讬讚讬' 讘讬谉 诪讞诪转 注爪诪讜 讗讜 诪讞诪转 讚讘专 讗讞专. 讜诇讘转专 讛注讬讜谉 诇拽"诪 诇砖讬讟转 讛专诪讘"谉 讚讘诪住' 讘"讘 讚祝 讬"讞 诪爪讬谞讜 讚讻诇 诪讬讚讬 讚诇讗 砖讻讬讞 诇讗 转谞讬 讘诪转谞讬'. 讜诇驻"讝 诇砖讬讟转 讛专诪讘"诐 讛讗 讚拽转谞讬 讘诪转谞讬' 诇讞讬谉 讛讬讬谞讜 诪讞诪转 讚讘专 讗讞专 讜诪讗讬 讛讜爪专讱 注讜讚 诇诪转谞讬' 诇讞讬谉 诪讞诪转 注爪诪讜 讜诇讞讬谉 诪讞诪转 注爪诪谉 诇讗 砖讻讬讞 讟讜讘讗 讚诇讗 诪爪讬谞讜 专拽 诪诪专讟讗 讚讘讬谞讬 讗讜讟诪讗 讗讘诇 诇砖讬讟转诐 讛讗 讚拽转谞讬 讘诪转谞讬' 诇讞讬谉 讛讬讬谞讜 诪讞诪转 注爪诪讜 讚讛讜讛 住讘专讗 讟驻讬 诇讜诪专 讜讗"讻 拽砖讛 诇讬驻诇讜讙 讜诇讬转谞讬 诪讞诪转 讚讘专 讗讞专 讚讛讜讬 砖讻讬讞讬 讟讜讘讗 讜砖驻讬专 诪讜讻讬讞 讛专诪讘"诐 讜讚讜"拽:


讗诪专 专"讬 转驻讬诇讬谉 爪专讬讻讬谉 讙讜祝 谞拽讬 讜讻讜' 驻讬' 转讜住' 讚"讛 讻讗诇讬砖注 讜讛讗 讚讗诪专 讘诪讚专砖 诪驻谞讬 诪讛 诇讗 讛讞讝讬拽讜 讘讛谉 诪驻谞讬 讛专诪讗讬诐. 讜讬砖 诇驻专砖 讚诪爪讬谞讜 讘讻诪讛 讚讜讻转讬 诪爪讜讛 讘注讬讚谞讗 讚注住讬拽 讘讬' 诪讙讬谞讛 讜诪爪诇讛 诪讙讬谉 诪谉 讜讻讜' 讜诪爪诇转 诪谉 讛驻讜专注谞讬讜转 讜讛讻讬 驻砖讟讗 诪驻谞讬 诪讛 诇讗 讛讞讝讬拽讜 谞讗诪谞转 讘讬讚诐 讚讛讗 诪爪讜讛 讘注讬讚谞讗 讚注住讬拽 讘讬讛 诪讙讬谉 诪谉 讬"驻 讜转讬专' 转讜住' 讛讗 转讬谞讞 讻砖诪谞讬讞讬谉 诇诪爪讜转 讛砖"讬 讗讘诇 讛诐 转讬讻祝 讻砖诪谞讬讞讬谉 讗讬谞讜 诪谞讬讞讬诐 讗诇讗 诇专诪讗讜转 讘谞讬 讗讚诐. 讜讘讝讛 谞讘讗 诇讘讗专 注谞讬谉 住讜讙讬转谞讜 讚诇讻讗讜专讛 拽砖讛 注诇 讗诇讬砖注 讛讗 讛讜讗 讜讚讗讬 诪谞讬讞 转驻诇讬谉 诪砖讜诐 诪爪讜讛 讜诪驻谞讬 诪讛 讛讬讛 爪专讬讱 诇讛讜专讬讚诐 讘砖注讛 砖讘讗 讛拽住讚讜专 讛讗 讬讚注 砖讗讞讝"诇 讗讜讞讝谉 讘讬讚讜 讜讗"讻 讟驻讬 讛"诇 诇诪讬注讘讚 诇讛谞讬讞 注诇 专讗砖讜 讜诇砖拽专 讚讜讚讗讬 讬注砖讛 诇讜 谞住 讚讛讗 讘注讬讚谞讗 讚注住讬拽 讘讬讛 诪爪讬诇 诪谉 讛驻讜专注谞讬讜转. 讗诪谞诐 诇拽"诪 讚专诪讘"诐 诇讗 讙专住 讻讙讬专住转 讛讙诪专讗 砖诇讗 讬驻讬讞 讘讛谉 讗诇讗 讙专住 讗驻讬' 砖诇讗 讬驻讬讞. 讜讚讗讬 讛驻讞讛 诇讗讜 讻诇 讻讱 诪注砖讛 讗诇讗 注讬拽专 讙讜祝 谞拽讬 砖诇讗 讬住讬讞 砖拽专 讗讜 诇砖讜谉 讛专注. 讜讗"讻 诪砖"讛 讛讜专讬讚诐 诪注诇 专讗砖讜 砖诇讗 讛讬' 专讜爪讛 诇讛住讬讞 讘讛诐 砖拽专 讜讗"讻 讘砖注转 讛讜专讬讚诐 讙"讻 注讜住拽 讘诪爪讜讛 讜诇讛讻讬 谞注砖讛 诇讜 谞住 讙讚讜诇 讜讚讜"拽:


讘转讜住' 讚"讛 讻谞驻讬诐 讜讻讜' 讗诪专 专"讬 讚讗诪专 讘诪讚专砖 讬讜谞讛 讘砖注讛 砖讛讬讗 讬讙注转 驻讜专讞转 讘讗讞转 讜谞讬谞讜讞转 讘讗讞转 讜驻讬' 讘谞讜 砖诇 专' 讘讞讬讬 讝爪"诇 讚专砖"讬 讜转讜住' 诇砖讬讟转讬' 诇拽诪谉 讚祝 拽"诇 诪讬讬转讬 讛讙诪专讗 专讗讬' 讚讻诇 诪爪讜讛 砖诇讗 诪住专讜 注爪诪谞讜 注讚讬讬谉 专驻讜讬' 讛讬讗 讘讬讚讬谞讜 诪讗诇讬砖注 讘注诇 讻谞驻讬诐 讜驻讬' 专砖"讬 讝"诇 讚讛专讗讬' 砖讻诇 讬砖专讗诇 诇讗 诪住专讜 注爪诪诐 讗诇讗 讗诇讬砖注 讘"讻. 讜转讜住' 驻讬' 讗驻讬诇讜 讗诇讬砖注 诇讗 诪住专 讻砖讘讗 讛拽住讚讜专 讛讬讛 诪讜专讬讚诐 讜讗"讻 专砖"讬 驻讬' 讻讗谉 讻诪讜 讬讜谞讛 砖谞讜爪讛 诪讙讬谞讜转 注诇讛 讻讱 讙讘讬 讗诇讬砖注 讛诪爪讜转 转驻诇讬谉 诪讙讬谞讛 注诇讬讜 讚专砖"讬 诇砖讬讟转讜 讚住讜讘专 砖讛讜讗 诪住专 注爪诪讜 讻专讗讜讬. 讗讘诇 转讜住' 诇砖讬讟转讬讛 住讘专讜 讚讙诐 讛讜讗 诇讗 诪住专 注爪诪讜 讻专讗讜讬' 讜诪驻谞讬 诪讛 谞注砖讛 诇讜 谞住 讙讚讜诇 讻讝讛 诪砖讜诐 诪爪讜讛 讗讞专转 砖讛讬' 诇讜 讘讬讚讜 讜砖驻讬专 讻转讘讜 讻诪讜 讬讜谞讛 讘讻祝 讗讞讚 诪谞讬讞转. 讜讘讻祝 讗讞专 驻讜专讞转 讜讙诐 讛讜讗 诪爪讜讛 讗讞转 诪谞讬讞 讜讗讞专讬诐 诪讙讬谞讬诐 注诇讬讜 讜讚讜"拽:





驻谞讬 讬讛讜砖注

讘转讜住' 讘讚"讛 讗讘诇 诇讗 讘讻住讜转 诇讞讛 讻讜' 谞专讗讛 讚专讘讬 讗讜砖注讬讗 驻诇讬讙 讗诪转谞讬转讬谉 注讻"诇. 讜讻讜讜谞转诐 诪砖讜诐 讚诪转谞讬转讬谉 讚讘住诪讜讱 住转诪讗 拽转谞讬 讟讜诪谞讬谉 讘讻住讜转 讜驻讬专讜转 讜诪讚诇讗 诪驻诇讬讙 讘讬谉 诇讞讬诐 诇讬讘砖讬诐 讻讬 讛讬讻讬 讚诪驻诇讬讙 讘专讬砖讗 注"讻 讚驻诇讬讙讬 讗讘专讬讬转讗 讚专讘 讗讜砖注讬讗:


诪讬讛讜 诪诇砖讜谉 讛专讬"祝 讜讛专讗"砖 讝"诇 谞专讗讛 讚诪砖诪注 诇讛讜 讚诇讗 驻诇讬讙讬 诪转谞讬转讬谉 讜讘专讬讬转讗 讗讛讚讚讬 砖讛专讬 讻转讘讜 讚诪砖讻讞转 诇讛 讻住讜转 诇讞讛 诪讞诪转 注爪诪讛 讘诪诪专讟讬 讚讘讬谞讬 讗讟诪讬 讗诇诪讗 讚住讘讬专讗 诇讬讛 讻讬 讛讱 讘专讬讬转讗 讚专' 讗讜砖注讬讗 讜讗讬 住诇拽讗 讚注转讱 讚诪转谞讬转讬谉 驻诇讬讙讬 诇讗 讛讜讬 诇讛讜 诇诪讬驻住拽 讻讘专讬讬转讗 讚专' 讗讜砖注讬讗 诇讙讘讬 住转诪讗 讚诪转谞讬转讬谉 讗诇讗 注诇 讻专讞讱 讚住讘专讬 讚诇讗 驻诇讬讙讬 讗诇讗 讛讗 讚诇讗 诪驻诇讬讙 讘讻住讜转 讜驻讬专讜转 讚诪转谞讬转讬谉 讘讬谉 诇讞讬谉 诇讬讘讬砖讬谉 讗驻砖专 讚讛讬讬谞讜 诪砖讜诐 讚讗讬谉 讚专讱 讘谞讬 讗讚诐 诇讛讟诪讬谉 讘讻住讜转 讜驻讬专讜转 砖讛谉 诇讞讬谉 诪讞诪转 注爪诪谉 讻讬讜谉 讚讘讻住讜转 诇讗 诪砖讻讞转 讗诇讗 讘诪诪专讟讬 讚讘讬谞讬 讗讟诪讬 讜讘驻讬专讜转 谞诪讬 诇讗 诪砖讻讞转 诇讛 讗诇讗 讘谞专拽讘讬谉 专拽讘讜谉 讙讚讜诇 讻讚讗讬转讗 讘讬专讜砖诇诪讬 诪砖"讛 诇讗 拽转谞讬 诇讛讜 讻讬讜谉 讚诪讬诇转讗 讚诇讗 砖讻讬讞讗 讛讬讗 讜讘讻讛讗讬 讙讜讜谞讗 讗砖讻讞谉 讘驻专拽 诇讗 讬讞驻讜专 讚祝 讬"讟 讘讛讗 讚诇讗 拽转谞讬 讘诪转谞讬转讬谉 讚讬讚谉 讚讬谞讗 讚讛讟诪谞转 住诇注讬谉 诪砖讜诐 讚诇讗 砖讻讬讞讗 注"砖 驻讬专砖"讬 讜转讜住驻转 讜讛讗 讚拽转谞讬 诇注讬诇 讘专讬砖讗 讚诪转谞讬转讬谉 讘诪讜讻讬谉 讚讗讬谉 讟讜诪谞讬谉 讻砖讛谉 诇讞讬谉 讗注"讙 讚诇讗 诪砖讻讞转 诇讛 谞诪讬 讗诇讗 讘诪诪专讟讬 讚讘讬谞讬 讗讟诪讬 讛讬讬谞讜 诪砖讜诐 讚诇讞讬谉 讚专讬砖讗 讗讻讜诇讗 讘讘讗 拽讗讬 讜讘讛谞讱 砖讻讬讞讬 讜讗驻砖专 讚诪讛"讟 讙讜驻讗 驻住拽 讛专讬"祝 讝"诇 讚诪住拽谞讗 讚砖诪注转讬谉 讚诇讞讬谉 诪讞诪转 注爪诪谉 转谞谉 讜讛讬讬谞讜 诪砖讜诐 讚诪砖诪注 诇讬讛 讚讛讜讬 讻讗讘注讬讗 讚讗讬驻砖讟讗 讻讬 讛讬讻讬 讚诇讗 谞驻诇讜讙 讘专讬讬转讗 讚专' 讗讜砖注讬讗 讗诪转谞讬转讬谉:


讘讙诪' 讗讘注讬讗 诇讛讜 专讘讬 讬讛讜讚讛 讗谞住讜专转 砖诇 讞专砖讬谉 拽讗讬 讗讜 讗谞注讜专转 砖诇 驻砖转谉 拽讗讬. 谞专讗讛 讚讛讗 讚拽讗诪专 讗谞住讜专转 砖诇 讞专砖讬谉 拽讗讬 讛讬讬谞讜 讗讬 拽讗讬 谞诪讬 讗谞住讜专转 砖诇 讞专砖讬谉 讜诪讻"砖 讚拽讗讬 讗谞注讜专转 砖诇 驻砖转谉 讚住诪讬讱 诇讬讛 讜讻谉 讻转讘 诪讛专砖"讗 讝"诇. 讜诇驻"讝 爪"诇 讚讛讗 讚驻砖讬讟 诇讬讛 诪讘专讬讬转讗 讛讬讬谞讜 诪砖讜诐 讚诇讗 谞拽讟 诇讬讛 专讘讬 讬讛讜讚讛 谞诪讬 谞住讜专转 砖诇 讞专砖讬谉 讚拽讛 讜拽"诇:


讘诪砖谞讛 讟讜诪谞讬谉 讘砖诇讞讬谉 讜诪讟诇讟诇讬谉 讗讜转谉 讜驻讬专砖"讬 讜诪讟诇讟诇讬谉 讗讜转谉 讛讬讬谞讜 讘讬谉 砖讟诪谉 讜讘讬谉 诇讗 讟诪谉 讜讻谉 讻转讘讜 讻诇 讛驻讜住拽讬诐. 讜谞专讗讛 讚诪砖诪注 诇讛讜 讛讻讬 诪住讜讙讬讗 讚讙诪专讗 讚讗诪专 专讘讬 讬砖诪注讗诇 讘专讘讬 讬讜住讬 讗讘讗 砖诇讞讗 讛讜讬 讜讗诪专 讛讘讬讗讜 砖诇讞讬谉 讗"讻 诇讗 诪讬讘注讬讗 诇驻讬' 讛转讜住驻讜转 讚讘砖讘转 讛讜讬 诪诪讬诇讗 诪砖诪注 讚讗讬讬专讬 讘诇讗 讟诪谉 讗诇讗 讗驻讬诇讜 诇驻讬专砖"讬 砖讻转讘 讚讘讞讜诇 讛讜讬 讗驻"讛 诪讚讬讬拽 诪讬谞讛 专讘讬 讬砖诪注讗诇 讚讗讜诪谉 诇讗 拽驻讬讚 讜讗"讻 诪诪讬诇讗 讚讗驻讬诇讜 讘诇讗 讟诪谉 诪讜转专 诇讟诇讟诇 诪讛"讟 讗驻讬诇讜 讘砖诇 讗讜诪谉 讜诪讻"砖 讘砖诇 讘注"讛 讜讛讬讬谞讜 讚诪拽砖讬谞谉 注诇讬讛 讘驻砖讬讟讜转 诪讘专讬讬转讗 讚谞住专讬诐 讻谉 谞"诇 讘讻讜讜谞转 砖讬讟转 讛驻讜住拽讬诐 讜讘讝讛 讬砖 诇讬讬砖讘 诇砖讜谉 讛讟讜专 讜讛砖"注 讘住讬诪谉 专谞"讝 砖讛砖诪讬讟讜 讛讱 讚讬谞讗 讚讟讜诪谞讬谉 讘砖诇讞讬谉 讗祝 砖谞讝讻专 讘驻讬专讜砖 讘诪砖谞讛 讜讻谉 讛专诪讘"诐 讻转讘讜 诇讛讚讬讗:


讜讻讘专 讛讬讛 谞专讗讛 诇讬 诇驻专砖 诪转讜讱 诪讛 砖讚拽讚拽转讬 注讜讚 讘诇砖讜谉 讛讟讜专 讜讛砖"注 砖讛砖诪讬讟讜 讙"讻 讚讬谉 讛讟诪谞讛 讘讙讬讝讬 爪诪专 讜诇讗 拽讞砖讬讘 诇讛 讘住讬' 专谞"讝 讘讛讚讬 讛谞讱 砖讟讜诪谞讬谉 讘讛谉 诪讘注"讬 诇讻转讞诇讛 讗诇讗 讚讘住讬' 专谞"讟 讻转讘讜 讘诇砖讜谉 讚讬注讘讚 砖讗诐 讟诪谉 讘讙讬讝讬 爪诪专 讻讜' 诪讜转专 诇讟诇讟诇 诪讻诇 讝讛 谞专讗讛 讚诪砖诪注 诇讛讜 砖讗讬谉 讚专讱 讘谞讬 讗讚诐 诇讛讟诪讬谉 诇讻转讞讬诇讛 讘砖诇讞讬谉 讜讘讙讬讝讬 爪诪专 讚讘讙讬讝讬 爪诪专 讗砖讻讞谉 诇讛讚讬讗 砖诐 讘驻' 诇讗 讬讞驻讜专 讚诪拽砖讛 讗讘讬讬 诇专讘 讬讜住祝 讚拽讗诪专 讚诇讗 拽转谞讬 讛讻讗 讚讬谞讗 讚讛讟诪谞转 住诇注讬谉 诪砖讜诐 砖讗讬谉 讚专讱 讘谞讬 讗讚诐 诇讛讟诪讬谉 讘讛谉 讜诪拽砖讛 诇讬讛 讗讘讬讬 讜讻讬 讚专讻谉 砖诇 讘谞讬 讗讚诐 诇讛讟诪讬谉 讘讙讬讝讬 爪诪专 讻讜' 讜诪住讬拽 专讘讗 讛转诐 讚讛讗 讚诇讗 拽转谞讬 住诇注讬谉 讛讬讬谞讜 诪砖讜诐 讚诪砖转讻讬 诇讛 诇拽讚专讛 讜讻转讘讜 讛转讜住' 砖诐 讚诪驻讬专讜砖 讛拽讜谞讟专住 谞专讗讛 讚讛讬讬谞讜 讚诪砖"讛 讗讬谉 讚专讱 诇讛讟诪讬谉 讘讛诐 讜讛拽砖讜 讛转讜' 讚讗"讻 讛讚专讗 拽讜砖讬讗 诇讚讜讻转讗 讜讻讬 讚专讱 诇讛讟诪讬谉 讘讙讬讝讬 爪诪专 讜注"砖 诪讛 砖转讬专爪讜 讜讗"讻 讗驻砖专 讚诪砖讜诐 讛讱 拽讜砖讬讬转 讛转讜住驻转 诪砖诪注 诇讛讜 诇讛讟讜专 讜讛砖"注 讚诇诪住拽谞讗 讚专讘讗 讘驻' 诇讗 讬讞驻讜专 讗讛"谞 讚诇讗 拽转谞讬 讛讻讗 讘诪转谞讬转讬谉 讚讬谞讗 讚讛讟诪谞转 砖诇讞讬谉 讜讙讬讝讬 爪诪专 诪砖讜诐 讛讟诪谞讛 讙讜驻讛 讚讜讚讗讬 讗讬谉 讚专讱 诇讛讟诪讬谉 讘讛谉 讗诇讗 诪砖讜诐 讚讬谉 讛讟讬诇讟讜诇 谞拽讬讟 诇讛讜 讛讟诪谞讛 (讜讛讬讬谞讜 诇驻讬 讛诪住拽谞讗 讚专讘讬谞讗 诇拽诪谉 讚拽诪驻专砖 讗诇讬讘讗 讚专讘讗 讚诪转谞讬' 讚讙讬讝讬 爪诪专 讗讬讬专讬 讘砖诇 讛驻转拽 讚诪砖"讛 讗住讜专 诇讟诇讟诇 讗驻讬诇讜 讘讟诪谉 讜讗讘讬讬 讚诪拽砖讛 讛转诐 诇专讘 讬讜住祝 讗驻砖专 讚诇讗 住"诇 讻讗讜拽讬诪转讗 讚专讘讬谞讗 诇拽诪谉 讜讚讜"拽):


谞诪爪讗 讚诇驻"讝 砖驻讬专 诪爪讬谞谉 诇诪讬诪专 讚讘砖诇讞讬谉 讻讬讜谉 砖讗讬谉 讚专讱 诇讛讟诪讬谉 讘讛谉 讜讚讬谉 讛讟讬诇讟讜诇 谞诪讬 诇讗 转诇讬讗 讘讛讟诪谞讛 讘砖诇讞讬谉 讻诪讜 砖驻讬专砖"讬 讜讻讚驻专讬砖讬转 讗诇讗 讚讗讙讘 讙专专讗 讚拽转谞讬 讛讟诪谞讛 讜讟讬诇讟讜诇 讘讙讬讝讬 爪诪专 诪砖"讛 拽转谞讬 诇讛讜 谞诪讬 讘讛讚讬 讛讚讚讬 讙讘讬 砖诇讞讬谉 讜诪砖"讛 诇讗 讻转讘讜 讛讟讜专 讜讛砖"注 讘住讬诪谉 专谞"讝 讚讬谉 讛讟诪谞讛 讘砖诇讞讬谉 讜讘讙讬讝讬 爪诪专 讻讬讜谉 讚诇讗 砖讻讬讞讬 讗诇讗 讚讘讙讬讝讬 爪诪专 讻转讘讜 讘住讬诪谉 专谞"讟 讘诇砖讜谉 讚讬注讘讚 讗讙讘 讙专专讗 讚诪讜讻讬谉 讚讚诪讬 诇讙讬讝讬 爪诪专 讗讘诇 讚讬谉 讟讬诇讟讜诇 讛砖诇讞讬谉 讛砖诪讬讟讜 讘住讬诪谞讬诐 讛诇诇讜 讜讻转讘讜 讘住讬' 砖"讞 砖砖诐 诪拽讜专 注讬拽专 讛讚讬谉 讟讬诇讟讜诇 讘讚讘专 诪讜拽爪讛 讻谉 谞"诇 讜讚讜"拽:


讘转讜住' 讘讚"讛 讟讜诪谞讬谉 讘砖诇讞讬谉 讻讜' 讛讗 讚讗诪专讬谞谉 讘驻"拽 讚讘讬爪讛 谞讜转谞讬谉 讛注讜专 诇驻谞讬 讛讚讜专住谉 讻讜'. 注讬讬谉 诪讛 砖讻转讘转讬 讘讝讛 讘讞讬讚讜砖讬 讘讬爪讛 讘驻"拽 讚祝 讟' 注"讘 讘住讜讙讬讗 讚诪讜讞诇驻转 讛砖讬讟讛 讚诇驻讬专砖"讬 砖诐 诪讛 砖讛转讬专讜 讘注讜专 诇驻谞讬 讛讚讜专住谉 转讞诇转谉 诪砖讜诐 住讜驻谉 诇讗讜 诪砖讜诐 讞砖砖 讗讬住讜专 诪讜拽爪讛 讗讬讬专讬 讚诇砖讬讟转 专砖"讬 诇讗 砖讬讬讱 诪讜拽爪讛 讻讬讜谉 讚讞讝讬 诇诪讝讙讗 注诇讬讬讛讜 讗诇讗 讚注讬拽专 讞砖砖 讛转诐 讛讬讬谞讜 诪砖讜诐 讚诪讬讞讝讬 讻诪注讘讚 讜讗驻"讛 讛转讬专讜 转讞诇转谉 诪砖讜诐 住讜驻谉. 讗诇讗 讚讗讻转讬 诪砖讜诐 讛讱 讚驻专拽 讻诇 讻转讘讬 讛讜爪专讱 专砖"讬 诇驻专砖 诇讞诇拽 讘讬谉 讚拽讛 诇讙住讛 讜诪讛 砖诇讗 专爪讛 诇驻专砖 讻驻讬专讜砖 专"转 讚讛讻讗 讘讬讘砖讬谉 讜讛转诐 讘诇讞讬谉 谞专讗讛 讚讛讬讬谞讜 诪砖讜诐 讚诪砖诪注 诇讬讛 讚诇砖讜谉 砖诇讞讬谉 诇讗 砖讬讬讱 讗诇讗 讘诇讞讬谉 住诪讜讱 诇讛驻砖讬讟谉 讚讘讬讘砖讬谉 诇讗 砖讬讬讱 诇砖讜谉 砖诇讞讬谉 讗诇讗 诇砖讜谉 注讜专讜转 讻讚讗砖讻讞谉 讘讚讜讻转讬 讟讜讘讗 讻谉 谞"诇:





驻转讞 注讬谞讬诐

讗"专 讬谞讗讬 转驻诇讬谉 爪专讬讻讬谉 讙讜祝 谞拽讬 讜讻讜' 注讬讬谉 诪讛 砖讻转讘转讬 讘注谞讬讜转讬 讘住' 讛拽讟谉 讘专讻讬 讬讜住祝 讗"讞 住讬诪谉 诇"讝 讘住"讚 注砖"讘:


讙讜祝 谞拽讬. 讗诪专讜 讘诪讚专砖 讛谞注诇诐 驻' 讞讬讬 砖专讛 讚祝 拽讻"讟 讗转注专讜 讞讘专讬讗 诪讗专讬 诪转谞讬转讗 讘讟注诪讗 讚转驻诇讬谉 诇诪讛讜讬 讛讛讜讗 讙讘专讗 讚讜诪讬讗 讚专转讬讻讬谉 注讬诇讗讬谉 专转讬讻讗 转转讗讛 专转讬讻讗 注讬诇讗讛 诇诪讬转讬 讚讬诇讬讛 诪诇讻讜转讗 讜讬砖专讬 讚讬讜专讬讛 注讬诇讜讬讛 注讻"诇 讜讻讬讜谉 砖讛讗讚诐 讛诪谞讬讞谉 诪注讬谉 讚讜讙诪讗 诇诪专讻讘讜转 注诇讬讜谞讜转 诇讝讛 爪专讬讻讬谉 讙讜祝 谞拽讬 砖讬讛讗 讻诇讬 诪讜讻谉 诇讛讬讜转 诪砖讻谉 讜诪拽讚砖 讻诪砖"砖 讘诪讚专砖 讛谞注诇诐:


讻讗诇讬砖注 讘注诇 讻谞驻讬诐. 诪讛专砖"讗 驻' 专' 讗诇讬注讝专 讚诪讬诇讛 驻讬专砖 砖讛讬讛 讙讜祝 谞拽讬 讻诪诇讗讻讬诐 砖谞讗诪专 讘讛诐 讜讘注诇 讻谞驻讬诐 讬讙讬讚 讚讘专 注讻"讚 讜诇驻讬 诪"砖 诪专谉 讘讘"讬 住讬' 诇"讞 诪砖诐 讛讻诇讘讜 讜讚注诪讬讛 讚爪专讬讱 诇讬讝讛专 诪转讗讜转 谞砖讬诐 讜诪讞砖讘讛 专注讛. 谞讬讞讗 砖诇讻讱 讛讗专讬讱 专' 讬谞讗讬 讜讗诪专 讻讗诇讬砖注 讘注诇 讻谞驻讬诐 讜驻讬专讜砖讜 砖讛讬讛 讻诪诇讗讱 讘注诇 讻谞驻讬诐 诇专诪讜讝 砖讘讻诇诇 讙讜祝 谞拽讬 讛讜讗 谞拽讬讜转 讛转讗讜讛 讜诪讞砖讘讛 专注讛 讻诪诇讗讻讬诐 讜讻讗诇讬砖注 砖讛讬讛 讻讗讞讚 讛爪讘讗讬"诐 诪爪讘讗 讛诪专讜诐 拽讚讜砖 讬讗诪专 诇讜:


诪讛 讬讜谞讛 讝讜 讻谞驻讬讛 诪讙讬谞讜转 注诇讬讛. 讻转讘讜 讛转讜住' 讜讛专"谉 讘砖诐 专"讬 讚讗诪专讜 讘诪讚专砖 讻诇 讛注讜驻讜转 讻砖讛谉 讬讙注讬诐 谞讞讬诐 注诇 讙讘讬 住诇注 讜讛讬讜谞讛 讻砖讛讬讗 讬讙注讛 驻讜专讞转 讘讗讞转 讜谞讞讛 讘讗讞转 注讻"讚 讜讗驻砖专 诇专诪讜讝 讘诪"砖 讻诇 讛注讜住拽 讘诪爪讜讛 驻讟讜专 诪谉 讛诪爪讜讛 讜讚注转 讛转讜住' 讚诪讬讬专讬 砖讗诐 讬拽讬讬诐 讛讗讞转 转转讘讟诇 讛讗讞专转. 讜讚注转 讛专"谉 讚讻诇 讚注住讬拽 讘诪爪讜讛 诇讗 讞讬讬讘转讜 转讜专讛 诇讟专讜讞 讜诇拽讬讬诐 讗讞专转 讻诪讘讜讗专 讘讚讘专讬 拽讚砖诐 驻' 讛讬砖谉 讜讘讘讬转 讬讜住祝 讗"讞 住讬' 诇"讞. 讜讬讚讜注 讚注诇 讬讚讬 拽讬讜诐 讛诪爪讜转 诪转拽专讘 讛讗讚诐 诇讛拽讘"讛 讛讜讗 讛讛讜诇讱 拽讚诪转 讛爪讜"专 讘专讜讱 讛讜讗 讜讘讗诪爪注讜转 讛诪爪讜转 驻讜专讞 讜注讜诇讛 诇诪注诇讛 诪注诇 专讬讘讛 讜谞诪砖诇 诇讬讜谞讛 讚讻讗砖专 讬讙注讛 讘注讜讚讛 驻讜专讞转 谞讞讛 讘讗讞转 讜讙诐 讬砖专讗诇 讘注讜讚诐 诪拽讬讬诪讬 诪爪讜转 讜注讜驻驻讬诐 诇诪注诇讛 讗诐 讛诐 讬讙注讬诐 讘拽讬讜诐 讛诪爪讜讛 讚讗转专诪讬 诇讛讜 讜讬砖 诇讛诐 讟讜专讞 诇拽讬讬诐 砖转讬讛谉 讛诐 驻讜专讞讬诐 讘讗讞转 砖诪拽讬讬诪讬诐 讛诪爪讜讛 砖注讜住拽讬诐 讘讛 讜谞讞讬诐 讘讗讞专转 砖讛讗讞专转 讗讬谉 诪拽讬讬诪讬诐 讗讜转讛 讗诪谞诐 讗诐 讘谞拽诇 讬讻讜诇讬诐 诇拽讬讬诐 砖转讬讛谉 讙诐 诇讚注转 讛专"谉 讘砖转讬诐 注诇转讛 诇讛谉 诇拽讬讬诪诐 讜讙诐 讛讬讜谞讛 讻砖讗讬谞讛 讬讙注讛 驻讜专讞转 讘砖转讬讛谉. 讜注诇 讚专讱 讝讛 讬砖 诇专诪讜讝 诇讚注转 讛转讜住' 讜拽"诇:


诪爪讜讜转 诪讙讬谞讜转 注诇讬讛谉. 谞专讗讛 诇驻专砖 砖讛诪诇讗讻讬诐 讛谞讘专讗讬诐 诪讛诪爪讜转 讜谞拽专讗讬诐 注诇 砖诐 讛诪爪讜转 讻讬讚讜注 讛谉 讛诐 诪讙讬谞讬诐 注诇讬讜. 讜讻诪"砖 讘诇拽讟 砖诪讜讗诇 注专讱 诪爪讜讜转 住讜祝 讗讜转 讘' 讚讛诇讜诪讚 转讜专讛 讛砖讬"转 诪讙讬谞讜 讗驻讬' 讘注讚谞讗 讚诇讗 注住讬拽 讘讛 讜讗驻讬' 诪诪诇讗讱 讛诪讜转. 诪砖讗"讻 讘诪爪讜讜转 诪诇讗讱 诪讙讬谞讜 讜诇讗 讗诇讬诐 讛讗讬 砖诇讜讞讗 诪讛讗讬 注讻"讚 讜讝"砖 诪爪讜讜转 诪讙讬谞讜转 注诇讬讛诐 讻诇讜诪专 讛诪诇讗讻讬诐 讛谞注砖讬诐 诪讛诪爪讜讜转 讛诐 诪讙讬谞讜转 注诇讬讛谉. 讜注诇 驻讬 讛拽讚诪讛 讛谞讝' 诪讘讜讗专 讛讻转讜讘 讘讬讛讜砖注 诇讗 讬诪讜砖 讜讻讜' 讗诇 转注专讜抓 讜讗诇 转讞转 讻讬 注诪讱 讛' 讗诇讛讬讱 讜讻讜' 讻讬 讛注讜住拽 讘转讜专讛 讛砖讬"转 讻讘讬讻讜诇 注爪诪讜 注讝专讜 讜诪讙讬谞讜. 讜注驻"讝 讬讜讘谉 诪砖讝"诇 驻' 讛讬讛 谞讜讟诇 讚注讘讬专讛 诪讻讘讛 诪爪讜讛 讜讗讬谉 注讘讬专讛 诪讻讘讛 转讜专讛 讚讬讚讜注 讚注砖讛 注讘讬专讛 拽谞讛 拽讟讬讙讜专 讜讗祝 讚注砖讛 诪爪讜讛 拽谞讛 住谞讬讙讜专 讗讜拽讬 讞讚 诇讙讘讬 讞讚 讜讗诪讟讜 诇讛讻讬 注讘讬专讛 诪讻讘讛 诪爪讜讛 讜注讜讚 讻讬 讛谉 讘注讜谉 讛注讘讬专讛 谞注砖讬转 讘诇讘 讜讻讜谞讛 讜转讗讜讛 讜诇讻谉 讛拽讟讬讙讜专 转拽讬祝 讻讬 讞讝拽 讛讜讗 诪讛住谞讬讙讜专 讻讬 诇讗 砖诇诐 诪讞住专讜谉 讻讜谞讛 讜讻讬讜爪讗 讜诇讛讻讬 讛拽讟讬讙讜专 诪讻讘讛 讛住谞讬讙讜专 讗诪谞诐 讛注讜住拽 讘转讜专讛 讛谞讛 讛' 谞爪讘 注诇讬讜 诇砖讜诪专讜 讜讗祝 讚注砖讛 注讘讬专讛 讜拽谞讛 拽讟讬讙讜专 讗讬谉 讛拽讟讬讙讜专 讬讻讜诇 注诐 讛诪诇讗讱 讛谞注砖讛 诪讛转讜专讛 讻讬 讛' 注爪诪讜 注讝专讜 讜诪讙讬谞讜 讜诇讝讛 注讘讬专讛 讗讬谞讛 诪讻讘讛 转讜专讛:
讜讗驻砖专 讚讝讛 讟注诐 诪讛 砖讻转讘讜 讙讜专讬 讛讗专"讬 讝爪"诇 讚注讘讬专讛 讗讬谞讛 诪讻讘讛 诪爪讜转 讛爪讚拽讛 讚讻讬讜谉 讚注"讬 讛爪讚拽讛 诪讬讞讚 讻讘讬讻讜诇 砖诐 讛诪讬讜讞讚 讻诪"砖 专讘讬谞讜 讛讗专"讬 讝爪"诇 讜讙诐 讗诪专讜 专讝"诇 注诇 驻' 讻讬 讬注诪讜讚 诇讬诪讬谉 讗讘讬讜谉 砖讛拽讘"讛 讻"讬 讛谞讛 讝讛 注讜诪讚 讻砖注讜砖讛 爪讚拽讛 讜讻诪砖"讛 讗谞讬 讘爪讚拽 讗讞讝讛 驻谞讬讱 诇讻谉 讗讬谉 讛拽讟讬讙讜专 诪讻讘讛 讛住谞讬讙讜专 讛谞注砖讛 诪讛爪讚拽讛 讻讬 讞住讚 讗诇 讞讜驻祝 讻谞砖专 讬专讞祝. 讜讝讛讜 讟注诐 诪"砖 专讝"诇 讚讛注讜住拽 讘转讜专讛 讛讜讗 讘谉 讞讜专讬谉 诪讛讙诇讜' 讜讗讘讬讝专讬讛 讻诪"砖 驻"拽 讚讘转专讗 讻讬 讗驻讬诇讜 讛拽讟讬讙讜专 专讜讞谞讬 讜讗驻讬' 诪诇讗讱 讛诪讜转 诇讗 讬讻讜诇 诇讜 讻"砖 讛讙砖诪讬 讛讙讜讝专 讜谞讜讟诇 诪住 讜讻讬讜爪讗 诇砖讜讗 爪专祝 谞讙讚 讛注讜住拽 讘转讜专讛 讻讬 讛' 讞讜驻祝 注诇讬讜 诇砖讜诪专讜 讜诇讛爪讬诇讜. 讜讝讛 讗驻砖专 讻讜谞转 讛讻转讜讘 驻讬 爪讚讬拽 讬讛讙讛 讞讻诪讛 讜讻讜' 转讜专转 讗诇讛讬讜 讘诇讘讜 讜讻讜' 爪讜驻讛 专砖注 诇爪讚讬拽 讜诪讘拽砖 诇讛诪讬转讜 讛' 诇讗 讬注讝讘谞讜 讘讬讚讜. 讚讛注讜住拽 讘转讜专讛 讛砖讬"转 诪讙讬谞讜 讗驻讬' 诪诪诇讗讱 讛诪讜转 讜讝"砖 驻讬 爪讚讬拽 讬讛讙讛 讞讻诪讛 讜讻讜' 讗祝 讘注讚谞讗 讚诇讗 注住讬拽 讜转讜专转 讗诇讛讬讜 讘诇讘讜 爪讜驻讛 专砖注 讛诪诇讗讱 讛诪讜转 诇爪讚讬拽 讜诪讘拽砖 诇讛诪讬转讜. 讛' 诇讗 讬注讝讘谞讜 讘讬讚讜 讻讬 讛注讜住拽 讘转讜专讛 讛' 砖讜诪专讜 讜诪讙讬谞讜 讜拽"诇: [讜谞专讗讛 讚讻诇 讝讛 讻砖注讜住拽 讘转讜专讛 诇砖诪讛 讗讝 讛砖讬"转 讻"讬 诪讙讬谞讜 讜讝讛 讗驻砖专 砖讝"砖 讜讬拽抓 讬注拽讘 诪砖谞转讜 讜讗专讝"诇 诪诪砖谞转讜 讚讻讗砖专 专讗讛 讚讛' 谞爪讘 注诇讬讜 诇砖讜诪专讜 讛讘讬谉 讚讝讛 讙专诐 诪砖谞转讜 砖诇诪讚 诇砖诪讛 讜讗驻砖专 砖讝讛 讻讜谞转 讗讜诪专诐 讜讛' 注诪讜 砖讛诇讻讛 讻诪讜转讜 讚讻讬讜谉 讚讛' 注诪讜 诪讜专讛 砖诇诪讚 转讜专讛 诇砖诪讛 讙诪讜专讛 讜诪讻讜讬谉 讗诇 讛讗诪转 :]
谞讗讞讝 讘住讘讱 讝讛 砖谞讬诐 专讘讜转 驻专砖转讬 讘注谞讬讜转讬 讻讜谞转 讛讻转讜讘 讜讬注拽讘 讛诇讱 诇讚专讻讜 讜讬驻讙注讜 讘讜 诪诇讗讻讬 讗诇讛讬诐 讜讻讜' 讻讬 讛谞讛 讬注拽讘 讗注"讛 讛讬"诇 诪讞谞讛 讙讚讜诇 诪讛诪诇讗讻讬诐 讛谞注砖讬诐 诪诪爪讜转讬讜 讜爪讚拽讜转讬讜 砖讛专讘讛 爪讚拽讜转 讻诪"砖 讘转谞讗 讚讘讬 讗诇讬讛讜 讜诪讛讘诇 注住拽 转讜专转讜 砖讛讬讛 注讜住拽 讻诪砖讝"诇 讜讛讬讜 讛讜诇讻讬诐 诇注讝专转讜 讜诇讛讙讬谉 注诇讬讜 讜讻诪"砖 讘住讜讙讬讬谉 诪爪讜转 诪讙讬谞讜转 注诇讬讛诐 讜讬注拽讘 讗注"讛 转诪讬讚 诇讜 转砖讘注 注讬谉 诇专讗讜转 讻诇 注讜诪转 爪讘"讗 讞讬诇 诪诇讗讻讬诐 讛谞注砖讬诐 注诇 讬讚讜. 讗讬讻讜 讛砖转讗 讜讬驻讙注讜 讘讜 诪诇讗讻讬 讗诇讛讬诐 讚讬讬拽讗 讻诇讜诪专 砖讗讬谞诐 诪讛诪诇讗讻讬诐 讛谞注砖讬诐 注诇 讬讚讜 专拽 诪爪讘讗 讛诪专讜诐 诪诇讗讻讬 讗诇讛讬诐. 讜讝"砖 讜讬讗诪专 讬注拽讘 讻讗砖专 专讗诐 诪讞谞讛 讗诇讛讬诐 讝讛 诪讻诇诇 讚讗讬讻讗 讗讞专. 讛谉 讛诐 讛诪诇讗讻讬诐 砖谞注砖讜 诪诪爪讜转讬讜 讜爪讚拽讜转讬讜 讜转讜专转讜. 讜讬拽专讗 砖诐 讛诪拽讜诐 讛讛讜讗 诪讞谞讬诐 转专转讬 诪砖诪注 讗讞讚 诪讞谞讛 诪诇讗讻讬诐 诪转讜专讛 讜诪爪讜转 讜爪讚拽讜转. 讜讗讞讚 诪诇讗讻讬 讗诇讛讬诐 讜爪讘讗 讛砖诪讬诐 讜讝讛 讗驻砖专 讻讜谞转 讛讻转讜讘 讻讬 诪诇讗讻讬讜 讬爪讜讛 诇讱 诇砖诪专讱 讚讛讜诇"诇 讻讬 诪诇讗讻讬诐 讬爪讜讛 诇讱. 讗诪谞诐 专讘讜转讗 讗砖诪讜注讬谞谉 讞住讚 讛' 注诇 讬专讗讬讜 讚诪诇讘讚 讛诪诇讗讻讬诐 讛谞注砖讬诐 注诇 讬讚讜 讘转讜专讛 讜诪爪讜转 讘诇讻转诐 讬诇讻讜 诇注讝专讜 讜诇砖诪专讜. 注讜讚 讘讛 诪诇讗讻讬讜 砖诇 讛拽讘"讛 讬爪讜讛 诇讱 诇砖诪专讱. 讜注讱"讝 讬砖 诇驻专砖 讞讜谞讛 诪诇讗讱 讛' 住讘讬讘 诇讬专讬讗讬讜 讜讬讞诇爪诐 讟注诪讜 讜专讗讜 讻讬 讟讜讘 讛'. 讛讻讜谞讛 讞讜谞讛 诪诇讗讱 讛' 讚讬讬拽讗 诪诇讘讚 诪诇讗讻讬诐 讛谞注砖讬诐 注诇 讬讚讬讛诐 诪讛转讜专讛 讜讛诪爪讜转. 讜讝"砖 讟注诪讜 讜专讗讜 讻讬 讟讜讘 讛' 讚讝讛讜 讟讜讘讛 讻驻讜诇讛 讚讗祝 讚讬砖 讗转诐 诪诇讗讻讬诐 诪讛转讜专讛 讜诪爪讜转 讙讘专 讞住讚讜 注诇 讬专讬讗讬讜 讜诪注讚讬祝 诪讟讜讘讜 讜讞讜谞讛 诪诇讗讱 讛' 住讘讬讘 诇讬专讗讬讜 讜讬讞诇爪诐:
讜讗讞专 讻诪讛 砖谞讬诐 讻讛 讛专讗谞讬 讞讚 爪讜专讘讗 诪专讘谞谉 讚讻讘专 拽讚诪谞讬 讘驻讬' 讜讬驻讙注讜 讘讜 讜讻讜' 讜驻' 讻讬 诪诇讗讻讬讜 讛讗砖诇 讛讙讚讜诇 讞讚 诪谉 拽诪讬"讗 讛专讘 讛诪讘讬"讟 讝"诇 讻诪"砖 讗讘讬 讛转注讜讚讛 讘谞讜 诪讛专讬诪"讟 讝"诇 讘砖诪讜 讘讚专砖讜转讬讜 驻' 讜讬砖诇讞 讚专讜砖 砖谞讬 注诇抓 诇讘讬 讜诇驻讬 诪讛 砖讛专讞讬讘 讛讚讘专讬诐 砖诐 讻讬 诪讛 砖砖讜诇讞 诪诇讗讱 讛讬讬谞讜 砖诇讗 讬谞讜讻讛 诪讝讻讬讜转讬讜 讬讜诪转拽 讬讜转专 讗砖专 驻专砖转讬 讘注谞讬讜转讬 驻' 讟注诪讜 讜专讗讜 讻讬 讟讜讘 讛' 讚讝讜 讟讜讘讛 讙讚讜诇讛 诇驻谞讬诐 诪砖讜专转 讛讚讬谉 砖诇讗 讬谞讜讻讛 诪讝讻讬讜转讬讜. 讜讻讘专 讘住驻专讬 讛拽讟谉 讚讘专讬诐 讗讞讚讬诐 讚祝 讬"讘 注"讘 讜讚祝 讬"讝 注"讘 驻讬专砖转讬 驻' 拽讟谞转讬 诪讻诇 讛讞住讚讬诐 讜讻讜' 注驻"讝 讜讛拽讚诪讜转 讗讞专讜转. 讜注转讛 讗谞讬 诪讜住讬祝 拽爪转 谞驻讱 讚讘讞讻诪讛 专诪讝 拽讟谞转讬 砖注砖讛 爪讚拽讛 讜诪讻诇 讛讗诪转 砖讛讬讗 讛转讜专讛 讜专诪讝 讚注讜住拽 讘转讜专讛 讛' 砖讜诪专讜 讜诪讙讬谞讜 讗驻讬' 诪诪诇讗讱 讛诪讜转 讜注讘讬专讛 讗讬谞讛 诪讻讘讛 爪讚拽讛 讜转讜专讛 讜注转讛 讛讬讬转讬 诇砖谞讬 诪讞谞讜转 专诪讝 诪讞谞讛 诪诇讗讻讬诐 诪转讜专转讜 讜诪爪讜转讬讜 讜诪讞谞讛 讗诇讛讬诐 砖砖诇讞 诇讜 诪诇讗讻讬讜 砖诇讗 讬谞讜讻讛 诪讝讻讬讜' 讜讗"讻 诪诇讗讻讬讜 砖诇讜 讞讝拽讬诐 讻专讗讬 诪讜爪拽 讜讻讘讬讻讜诇 讛讜讗 砖讜诪专讜 注"讬 注住拽 讛转讜专讛 讜讗讬谞讜 专讜爪讛 砖讬谞讜讻讛 诪讝讻讬讜转讬讜 讜诪讗讞专 砖专诪讝 讻诇 讝讛 讘讞讻诪讛 讗诪专 讛爪讬诇谞讬 谞讗 诪讬讚 讗讞讬 讜讻讜' 讜注诪"砖 讘注谞讬讜转讬 砖诐 讘讚讘专讬诐 讗讞讚讬诐 讜讻驻讬 讛讚专讻讬诐 讛谞讗诪专讬诐 砖诐 讬讜诪转拽 注讜讚 讘诪讛 砖讻转讘谞讜 注转讛 讜讚讜拽:


讻谞讙讚 诪诇讗讻讛 讜诪诇讗讻转讜 讜讻讜' 讘注讬 专讘 讬讜住祝 讜讻讜'. 讛专讘 诪讛专砖"讗 讚拽讚拽 讘讝讛 诇砖讜谉 诪砖谞转谞讜 讚拽转谞讬 讗专讘注讬诐 讞住专 讗讞转 讜诇讗 拽转谞讬 诇"讟 讜讻"讻 讛专讘 转讬"讟 驻"讝. 讜讻讬讜谞讜 诇讚注转 讙讚讜诇 住' 讛讗讙讜讚讛 驻' 讻诇诇 讙讚讜诇. 讜讛专讘 讛讞住讬讚 诪专 讝拽谞谞讜 诪讛专"讗 讗讝讜诇讗讬 讝诇讛"讛 讛专讘 讛诪讞讘专 讞住讚 诇讗讘专讛诐. 讘驻讬专讜砖 讛诪砖谞讛 讗砖专 诇讜 讻"讬 讻转讘 讜讝"诇 讛讗 讚诇讗 拽转谞讬 诇"讟 讗驻' 诇讜诪专 诇驻讬 砖诪谞讛 讛讜爪讗讛 讜讛讻谞住讛 讘讗讞转 讻讚拽转谞讬 讘住讬驻讗 讛诪讜爪讬讗 讜讻讜' 砖讛诐 砖转讬诐 讚讛讬讬谞讜 讛讜爪讗讛 讜讛讻谞住讛 讜讻驻"讝 讛诐 诪' 讜诪"诪 诇驻讬 砖讻讜诇诐 谞讻诇诇讬诐 讻讗讞转 讘诇砖讜谉 讛讜爪讗讛 讜讗讬谞诐 讻驻讬 讝讜 讛讘讞讬谞' 讗诇讗 讟"诇 讜诇讝讛 拽转谞讬 诇讬砖谞讗 讚诪砖转诪注 砖讛诐 诪' 讜砖讛诐 诇"讟 讻讚拽转谞讬 诪' 讞住专 讗讞转 讜诇讗 拽转谞讬 诇"讟 注讻"诇 砖讜讘 专讗讬转讬 诇讛专讘 拽讜诇 讛专诪讝 砖讚专讱 讘讝讛 讜注诪"砖 讘砖讜"转 诪讛专"专 讘爪诇讗诇 住讬' 诪"讗:
讜讞讝讛 讛讜讬转 诇讛专讘 转讬"讟 讛拽砖讛 诪砖诐 讘谞讜 讚讗讬讻讗 讟讜讘讗 诪诇讗讻讜转 讘转讜专讛 讟驻讬 诪诇"讟 讜转讬专抓 注"砖 讜讛专讘 注讬讜谉 讬注拽讘 讻转讘 讚讘住讜祝 转砖讜讘讜转 砖注专 讗驻专讬诐 讻转讘 讚讛"讙 讻谞讙讚 诪诇讗讻讛 讜诪诇讗讻转讜 砖讘转讜专讛 讚诪诇讗讻讛 讜诪诇讗讻转讜 讛诐 诪' 讜讻讜' 注"砖 讜拽"拽 注诇 讝讛 诪讚讗诪专讬谞谉 讘讬专讜砖诇诪讬 驻' 讻诇诇 讙讚讜诇 讘注讜谉 拽讜诪讬 专' 讗讞讗 讻诇 讛谉 讚讻转讬讘 诪诇讗讻讜转 砖转讬诐 讗砖讙专转 注讬谞讬讛 讚专' 讗讞讗 讘讻诇 讗讜专讬转讗 讜诇讗 讗砖讻讞 讜讻讜' 注"砖 讜讗讬 诇讗 讞砖讬讘 讗诇讗 讻诇 诪拽讜诐 砖谞讗诪专 诪诇讗讻讛 讜诪诇讗讻转讜 讜诇讗 注讜讚 诪讗讬 拽讘注讜 讗讬 诪诇讗讻讜转 讞砖讬讘讬 砖转讬诐 讜讗爪讟专讬讱 专' 讗讞讗 诇讬转谉 注讬谞讬讜 讘讻诇 讛转讜专讛 讛专讬 讛讙诐 讚讻转讬讘 诪诇讗讻讜转 讗驻讬' 诇讞讚 诇讗 讞砖讬讘 讚讗讬谞讜 讘讻诇诇 诪谞讬谉 讝讛:
讜讚讘专 讝讛 谞驻转讞 讘讙讚讜诇讬诐 讗讘讜转 讚讗讜专讬转讗 讜专讘讬谞讜 讞谞谞讗诇 讛砖讬讘 诇讝讛 讜讛讘讬讗讜 讚讘专讬讜 专讗讘"谉 讘住驻专讜 讚祝 住"讚 讜讛专砖讘"讗 讘讞讬讚讜砖讬讜 讜讛专讚讘"讝 讘转砖讜讘讜转讬讜 讻"讬 讜讛讘讬讗讛 讛专讘 驻专讬 讞讚砖 讘诪讬诐 讞讬讬诐 诇讱 专讗讛 讘讚讘专讬 拽讚砖诐:
讘专诐 讘注谞讬讜转谞讜 讗讬讻讗 诇诪讬讚拽 讘讚讘专讬 专讘讬谞讜 讞谞谞讗诇 讟讜讘讗 讝讛 讬爪讗 专讗砖讜谞讛 讘诪"砖 讚讛谞讬 转诇转讗 诪诇讗讻转讜 讗砖专 讘讜讬讻讜诇讜 讗讬谞诐 诪谉 讛诪谞讬谉 讚讘讚讘专 讛' 砖诪讬诐 谞注砖讜 讜讘注砖专讛 诪讗诪专讜转 谞讘专讗 讛注讜诇诐 讜诇讗讜 诪诇讗讻讛 讛讬讗 讚讛专讬 讘讬专讜砖诇诪讬 砖诐 讗诪专讜 讘注讬讗 讚讗 诪讬诇转讗 讜讬讘讗 讛讘讬转讛 诇注砖讜转 诪诇讗讻转讜 诪谞讛讜谉 讜讬讻诇 讗诇讛讬诐 讘讬讜诐 讛砖讘讬注讬 诪谞讛讜谉 讜诪砖诪注 讚讘注讬 讗诐 讜讬讘讗 讛讘讬转讛 讛讜讗 诪谉 讛诪谞讬谉 讜讻谉 讜讬讻诇 讗诇讛讬诐 讗诐 注讜诇讛 诇讞砖讘讜谉 讜讻谉 驻讬专砖 讛专讘 拽专讘谉 讛注讚讛 讜诪讗讬 讘注讬 讘讜讬讻诇 讗诇讛讬诐 讜讛诇讗 讛砖诇砖讛 诪诇讗讻转讜 讚讜讬讻讜诇讜 诇讬转谞讛讜 诪诪谞讬谞讗 讻诪"砖 专讘讬谞讜 讞谞谞讗诇. 讜讛讙诐 讚讬砖 诇讜诪专 讚注诇 砖诇砖讛 诪诇讗讻转讜 讚讜讬讻讜诇讜 讘注讬 讜谞拽讟 拽诪讗 讜讛"讛 讚讘注讬 谞诪讬 讗转专讬 讗讞专讬谞讬. 诪"诪 讬拽砖讛 讚诪讗讬 讘注讬 讜讛诇讗 诪讜讻专讞 讚讗讬谞诐 诪谉 讛讞砖讘讜谉 讜诇讗 注讜讚 讗诇讗 讚谞专讗讛 讚讛讬专讜砖诇诪讬 讗住讬拽 讘讘注讬讗. 讜专"讞 讘谞讛 驻讬专讜砖讜 注诇 讛讬专讜砖诇诪讬 讻诪讘讜讗专 讘讚讘专讬 专讗讘"谉 讜讛专砖讘"讗. 讜转讜 拽"拽 讘诪"砖 专"讞 讜讬砖 砖诪讜爪讬讗 诪讻诇诇 讛诪' 讜讬讘讗 讛讘讬转讛 讜讬砖 砖诪讜爪讬讗 讜讛诪诇讗讻讛 讛讬转讛 讚讬讬诐 讜谞砖讗专讜 诇"讟 诇讚讘专讬 讛讻诇 注讻"诇 讚诪砖诪注 砖讛诐 砖谞讬 住讘专讜转 讗讬讻讗 诪讗谉 讚诪驻讬拽 讛讗 讜讗讬讻讗 诪讗谉 讚诪驻讬拽 讗讬讱讱 讜讛诇讗 讘讙诪专讬谉 讜讬专讜砖诇诪讬 讘注讬讗 讛讬讗 讜诇讗 讗讬驻砖讬讟讗 讜诇讬讻讗 驻诇讜讙转讗:
讜诪讬讛讜 讘讝讛 讗驻砖专 诇讜诪专 讚讻讬讜谉 讚讞讝讬谞谉 驻' 讗诇讜 谞讗诪专讬谉 讚驻诇讬讙讬 专讘 讜砖诪讜讗诇 讘拽专讗 讚诇注砖讜转 诪诇讗讻转讜 讞讚 讗诪专 诪诇讗讻转讜 诪诪砖 讜讞讚 讗诪专 爪专讻讬讜 讗"讻 谞专讗讛 讚讻诇 讞讚 诪讬谞讬讛讜 讻驻讬 住讘专转讜 讘驻讬专讜砖讗 讚讛讱 拽专讗 讚诇注砖讜转 诪诇讗讻转讜 讛讻讬 诪驻专砖 讘讚注转 讛讗讬 转谞讗 讚讗诪专 讚诇"讟 诪诇讗讻讜转 讻谞讙讚 诪诇讗讻讜转 砖讘转讜专讛 讜诪"讚 诪诇讗讻转讜 诪诪砖 诪驻讬拽 讜讛诪诇讗讻讛 讛讬转讛 讚讬讬诐 讜诪"讚 诇注砖讜转 爪专讻讬讜 诪驻讬拽 讛讗讬 诇注砖讜转 诪诇讗讻转讜:
讜讚专讱 专诪讝 讗驻砖专 诇专诪讜讝 讘讛讗讬 拽专讗 讜讛诪诇讗讻讛 讛讬转讛 讚讬讬诐 诇讻诇 讛诪诇讗讻讛 诇注砖讜转 讗讜转讛 讜讛讜转专 诇驻讬 砖谞讬 讛住讘专讜转 讚诇诪"讚 讚诪驻拽讬谞谉 讜讛诪诇讗讻讛 讛讬转讛 讚讬讬诐 讛讻讬 拽讗诪专 讜讛诪诇讗讻讛 讛讬转讛 讚讬讬诐 讚砖诇讬诪转 注讘讬讚转讗 讜讛讜讗 讛谞讜住祝 注诇 拽专讗讬 讚讟"诇 诪诇讗讻讜转 讚讗讬谞讜 讗诇讗 讚讛讬转讛 讚讬讬诐 诇讻诇 讛诪诇讗讻讛 诇注砖讜转 讗讜转讛 讚砖诇讬诪转 注讘讬讚转讗 讜讗"讻 讜讛讜转专 讝讛讜 讛讻转讜讘 讛讬转专 讚诇讬转讗 讘诪谞讬谞讗 讚拽专讗讬 讚讟"诇 诪诇讗讻讜转 讜讝讛 专诪讝 讛讻转讜讘 讘讗讜诪专讜 讜讛讜转专. 讜诇诪"讚 讚诪驻拽讬谞谉 讜讬讘讗 讛讘讬转讛 诇注砖讜转 诪诇讗讻转讜 讜拽专讗 讚讛诪诇讗讻讛 讛讬转讛 讚讬讬诐 讘讗 讘讞砖讘讜谉 讗驻砖专 诇专诪讜讝 讘讗讜驻谉 讝讛 讜讛诪诇讗讻讛 讛讬转讛 讚讬讬诐 诇讻诇 讛诪诇讗讻讛 讻诇讜诪专 讛讗讬 讜讛诪诇讗讻讛 讛讬转讛 讚讬讬诐 诪爪讟专祝 讘讛讚讬 诪诇讗讻讛 讚讻转讬讘 讘讗讜专讬讬转讗 诇讞砖讘讜谉 讛诇"讟 诪诇讗讻讜转 讜讝讛 砖讻转讜讘 诇讻诇 讛诪诇讗讻讛 讻诇讜诪专 讛讻谞讬住讛讜 讘讞砖讘讜谉 讻诇 讛诪诇讗讻讛 讜讻讬 转讬诪讗 讗诐 讻谉 讛讜讛 诇讬讛 讗专讘注讬诐 诇讝"讗 诇注砖讜"转 讗讜转讛 讜讛讜转专 专诪讝 讚拽专讗 诇注砖讜"转 诪诇讗讻转讜 讛讜讗 讛讬转专 讚诇注砖讜转 爪专讻讬讜 谞讻谞住 讜讝"砖 诇注砖讜转 诇专诪讜讝 拽专讗 讚诇注砖讜转 诪诇讗讻转讜 讜讛讜转专 讛讜讗 讛讬转专 讜拽"诇:
讜诪"砖 讛专砖讘"讗 讟讜诇 诪讛谉 转诇转讗 讚讜讬讻讜诇讜 砖讗讬谞讜 爪讬讜讜讬 拽"拽 讚讛讗讬讻讗 讟讜讘讗 诪诇讗讻讛 讜诪诇讗讻转 讘诪谞讬谉 砖讗讬谞诐 爪讬讜讜讬 讗诇讗 讟注诪讗 讻讬 讘讚讘专 讛' 砖诪讬诐 谞注砖讜 讻诪"砖 专讗讘"谉 讜讛驻专"讞. 讙诐 诪"砖 注讜讚 讛专砖讘"讗 讜讗专讘注讛 砖讻转讜讘 讘讛谉 讜注砖讬转 讜讬注砖 转注砖讛 诇专讙诇 讛诪诇讗讻讛 讗讬谞讜 诪讚讜拽讚拽 讚讞诪砖讛 讛诐 讘诇砖讜谉 注砖讛 讜注砖讬转 转专讬 讚讚讘专讜转 拽诪讗讬 讜讘转专讗讬 讜讬注砖讛 诪诇讗讻讛 讜转注砖讛 诪诇讗讻讛 讚转砖讗 讜讬拽讛诇 讗诪讜专 讜讗讬谞诐 讘诪谞讬谉 讜讛讟注诐 砖讛诐 爪讜讜讬 诇注砖讜转 诪诇讗讻讛 注砖讛 讜诇讗 诇讗讜 讻诪"砖 专讗讘"谉 讜讻谉 讬砖 诇讛注讬专 注诇 专讗讘"谉 讜讛驻专"讞 砖讻转讘讜 讚' 讛谉 砖讻转讜讘 讘讛诐 诇砖讜谉 注砖讬讛 砖讛专讬 讞诪砖讛 讛诐. 讜转讜 讚讛谞讬 讞诪砖讗 讜转诇转讗 讚讜讬讻讜诇讜 讜讬"讚 讚诪诇讗讻转 注讘讜讚讛 诇驻讬 诪"砖 讛专砖讘"讗 讜讛驻专"讞 讛诐 讻"讙 讜讗讘讚 讞砖讘讜"谉. 讛谉 讗诪转 讚讛驻专"讞 诇讗 讗驻讬拽 讜诇专讙诇 讛诪诇讗讻讛 讗讘诇 讗讻转讬 讻"讘 讗讬谞讜谉. 讜转讜 讚诪诇讗讻转 注讘讜讚讛 讗讬谞谉 讬"讚 讻诪"砖 讛专砖讘"讗 讜讛驻专"讞 讗诇讗 转专讬住专 讛讜讜 讘讗诪讜专 讜驻谞讞住. 讗讬讘专讗 讚讛讬讛 谞专讗讛 诇讬砖讘 诇讛专砖讘"讗 讜诇讜诪专 讚讟"住 谞驻诇 讜爪"诇 讛' 讚注砖讬讛 讜讬"讘 讚诪诇讗讻转 注讘讜讚讛 讜诇专讙诇 讛诪诇讗讻讛 讜讛诐 讻"讗 讘讛讚讬 转诇转讗 讚讜讬讻讜诇讜. 讜讙诐 讘驻专"讛 讛讬讛 讗驻砖专 诇转诇讜转 讘讟"住 讜诇讛讜住讬祝 讜诇专讙诇 讛诪诇讗讻讛. 讜讻谉 讘住' 专讗讘"谉 砖讻转讘 讬"讙 诪诇讗讻转 注讘讜讚讛 讗驻砖专 诇转拽谉 讛诇砖讜谉 注诇 讚专讱 讛谞讝'. 讜诪讬讛讜 讻诇 讝讛 诇驻讬 诪"砖 住专讻讬谉 转诇转讗 讚讗讞讚 讜砖砖讬诐 讛诐 讘转讜专讛. 讗诪谞诐 专讗讘"谉 讗祝 砖讻转讘 讘专讬砖讗 住"讗 诇讗 讝讝 注讚 讗砖专 诪谞讗谉 讗讞转 讗讞转 诇诪拽讜诪谉 讘诪讜砖讘讜转讬讛诐 讜讻砖讘讗谞讜 诇讞砖讘讜谉 讛诐 住"讘:
注讜讚 讗砖讜讘 讗转驻诇讗 讚讛专讜讗讛 讬专讗讛 讘住' 讬讗讬专 谞转讬讘 讘砖专砖 诇讗讱 讛讜讗 讛讬讛 诪讜谞讛 讞诪砖讛 讜砖砖讬诐 驻注诪讬诐 砖讻转讜讘讬诐 讘转讜专讛. 讜讗砖 讬爪讗讛 诪讞砖讘讜"谉. 讜讚讘专 砖讘诪谞讬谉 砖诪谞讜 讞讻诪讬诐 专讘讜讜讗转讗 拽诪讗讬 讬砖 诪谞讬谉 讗讞专 讜讗谞谉 诪讛 谞注谞讛. 讜讗祝 讗诐 谞驻砖讱 诇讜诪专 诇转诇讜转 讘讟注讬讜转 讜讞住专讜谞讜转 讘诪讜转讘 转诇转讗 专讗讘"谉 讜讛专砖讘"讗 讜讛驻专"讞 注讚讬谉 爪专讬讻讬谉 讗谞讜 诇诪讜讚注讬' 讛讬 诪讬谞讬讬讛讜 诪驻拽转 讜讗讬讱 讬转讬砖讘 讛注谞讬谉. 注讜讚 讬砖 诇讛转讘讜谞谉 讘诪"砖 住专讻讬谉 转诇转讗 诪砖诐 专"讞 讚讘讻诇诇 讛谞砖讗专讬诐 讛讜讗 诇讗 转注砖讛 诪诇讗讻讛 讚专讗讛 讜诇诪讛 讝讛 讻讬 讘驻讬专讜砖 讗诪专讜 讘转诇诪讜讚 砖讘讗 讝讛 讛讻转讜讘 诇讛砖诇讬诐 诇"讟 注讻"讚 讜诪讗讬 拽讜砖讬讗 讜诪讗讬 驻讬专讜拽讗 讜诪讗讬 讻讜诇讬 讛讗讬 砖讛讜爪专讱 诇转转 讟注诐 诇诪谞讜转讜 诪讗讞专 讚讘讬专讜砖诇诪讬 诪谞讗讜讛讜. 讜讗注讬拽专讗 讚诪讬诇转讗 讗诪讗讬 讗讻驻诇 专砖讘"讬 讘讬专讜砖诇诪讬 诇讗砖诪讜注讬谞谉 讚讝讛讜 诪讻诇诇 讛讟"诇:
讜讗驻砖专 诇讬砖讘 讛注谞讬谉 讜驻讬专讜砖 专"讞 讛讙诐 讚诇讬砖谞讗 讚专讘讜讜讗转讗 讛诪讗讜专讜转 讛讙讚讜诇讬诐 讛谞讝' 讘诇 讬讻讜谉 讘讗专"砖 讗驻砖专 讚讟"住 谞驻诇 讜住驻专讗 讘爪讬专讗 讜讛讜讗 讚诪驻拽讬谞谉 转诇转讗 讚讜讬讻讜诇讜 讜砖讬转讗 讚讻转讬讘讬 讘诇砖讜谉 注砖讛 讞诪砖讛 讚讗诪专谉 讜讗讬讚讱 讚驻' 爪讜 讜讟注诪诐 诪讘讜讗专 讛专讬 转砖注讛. 讜转讜 诪驻拽讬谞谉 转专讬 讚诪诇讗讻转 专注讛讜 讚诪砖驻讟讬诐 讜诇专讙诇 讛诪诇讗讻讛 讚驻' 讜讬砖诇讞 讚诇讗讜 诪诇讗讻讛 谞讬谞讛讜 讻诪讘讜讗专 诪拽专讗讬 讙讜驻讬讛讜 讜讛讜"诇 转专讬住专. 讜转讜 诇讬驻拽讜 诇讛讜 转专讬住专 诪诇讗讻转 注讘讜讚讛 讚讗诪讜专 讜驻谞讞住 讜讛讟注诐 讻诪"砖 专讗讘"谉 砖谞讗诪专讜 讘诪讜注讚讜转 讚讗讜讻诇 谞驻砖 诪讜转专 讘讛谉 讜讘砖讘转 讗住讬专 讜讻谉 专讗讬转讬 诇讛专诪讘"谉 讘驻讬专讜砖讜 驻' 讗诪讜专 砖讻转讘 讜讝"诇 驻讬' 诪诇讗讻转 注讘讜讚讛 讻诇 注讘讜讚讛 砖讗讬谞谞讛 诇讗讜讻诇 谞驻砖 讜讻讜' 讜讛诪诇讗讻讛 砖讛讬讗 诇讗讜讻诇 谞驻砖 讛讬讗 诪诇讗讻转 讛谞讗讛 诇讗 诪诇讗讻转 注讘讜讚讛 讜讝讛 诪转讘讗专 讘转讜专讛 讻讬 讘讞讙 讛诪爪讜转 砖讗诪专 转讞讬诇讛 讻诇 诪诇讗讻讛 诇讗 讬注砖讛 讘讛诐 讛讜爪专讱 诇驻专砖 讗讱 讗砖专 讬讗讻诇 诇讻诇 谞驻砖 讜讻讜' 讜讘砖讗专 讻诇 讬诪讬诐 讟讜讘讬诐 讬拽爪专 讜讬讗诪专 讻诇 诪诇讗讻转 注讘讜讚讛 诇讗 转注砖讜 诇讗住讜专 讻诇 诪诇讗讻讛 砖讗讬谞讛 讗讜讻诇 谞驻砖 讜诇讛讜讚讬注 砖讗讜讻诇 谞驻砖 诪讜转专 讘讛诐 讜诇讗 讬讗诪专 讛讻转讜讘 诇注讜诇诐 讘砖讗专 讬"讟 讻诇 诪诇讗讻讛 讜诇讗 讬驻专砖 讘讛诐 讛讬转专 诪诇讗讻转 讗讜讻诇 谞驻砖 讻讬 诪诇讗讻转 注讘讜讚讛 讬诇诪讚 注诇 讝讛 讗讘诇 驻' 讻诇 讛讘讻讜专 讘讞讙 讛诪爪讜转 讗诪专 诇讗 转注砖讛 诪诇讗讻讛 讜讛讟注诐 砖讻讘专 讛转讬专 讘讜 讘驻讬专讜砖 诪诇讗讻转 讗讜讻诇 谞驻砖 讜诇讗 讛讜爪专讱 诇讜诪专 讻诇 诪诇讗讻转 注讘讜讚讛 讜讛讝讻讬专 诪诇讗讻讛 住转诐 讜诇讗 讗诪专 讻诇 诪诇讗讻讛 讜讻转讘 专讘讬谞讜 讞谞谞讗诇 讻诇 诪诇讗讻转 注讘讜讚讛 诪讙讬讚 砖讗讬谞讜 诪讜转专 讗诇讗 讘诪诇讗讻转 讗讜讻诇 谞驻砖 讻讚讻转讬讘 讘注谞讬谉 讝讛 讘诪拽讜诐 讗讞专 讜讘讬讜诐 讛专讗砖讜谉 讜讻讜' 讜诪驻谞讬 砖诪讝讻讬专 砖诐 讻诇 诪诇讗讻讛 讛讜爪专讱 诇驻专砖 讗讱 讗砖专 讬讗讻诇 讜讻讜' 驻讬' 诪诇讗讻转 注讘讜讚讛 诪诇讗讻转 讛诪砖转诪专转 诇注讘讜讚转 拽谞讬谉 讜讻讜' 讗讘诇 讗讜讻诇 谞驻砖 讗讬谞讛 诪诇讗讻转 注讘讜讚讛 讜讻讜' 注讘"诇 讛专诪讘"谉 讘驻讬' 讘拽讬爪讜专. 注讬谉 专讜讗讛 讚讘专讬 专讘讬谞讜 讞谞谞讗诇 讜讛专诪讘"谉 诪讗讬专讬诐 讗转 讛注讬谞讬诐 讚诪诇讗讻转 注讘讜讚讛 讛讜讗 诇讗驻讜拽讬 讗讜讻诇 谞驻砖. 讜讗"讻 讘讚讬谉 讛讜讗 讚转驻讜拽 讜诇讗 转注讜诇 讘诪谞讬谞讗 讻诇 诪拽讜诐 砖谞讗诪专 诪诇讗讻转 注讘讜讚讛 讻诪"砖 专讗讘"谉 讜诪讛讗讬 讟注诪讗 诪驻拽讬谞谉 讻诇 诪诇讗讻讛 诇讗 讬注砖讛 讘讛诐 讚驻' 讘讗 讚砖诐 谞讗诪专 讗讱 讗砖专 讬讗讻诇 诇讻诇 谞驻砖 讜讻讜' 讜转讘专讗 讘爪讚讛 讜讛专讬 讛讜讗 讻诪诇讗讻转 注讘讜讚讛 讚讗驻拽讬谞谉 讗诇讛 砖诇砖 注砖专讛 讛诐 诪诇讗讻转 注讘讜讚讛 砖讻转' 专讗讘"谉 诇讗驻讜拽讬 讻讬 讙诐 讻诇 诪诇讗讻讛 讚驻' 讘讗 讛讜讬 讻诪诇讗讻转 注讘讜讚讛 讻诪讜 砖谞讗诪专. 讜讛砖转讗 转诇讬住专 讜转专讬住专 讚讞砖讬讘谞讗 讘住诪讜讱 讛讜讬讬谉 讞诪砖讛 讜注砖专讬谉 驻砖讜 诇讛讜 讗专讘注讬谉 拽讜诐 驻讜拽 诪讬谞讬讛讜 讗讬 讜讛诪诇讗讻讛 讛讬转讛 讚讬讬诐 讗讬 讜讬讘讗 讛讘讬转讛 驻砖讜 诇讛讜 讟"诇. 讛讗 诇诪讚转 讞讘讬讘讬谉 讚讘专讬 住讜驻专讬"诐 讘讞砖讘讜谉 讛讝讛 讛谉 谞拽讬:
讜诇驻讬 讛讗诪讜专 讛讚转 谞转谞讛 讜诇讘 谞住讘"专 诇讗驻讜拽讬 诇讗 转注砖讛 诪诇讗讻讛 讚驻' 讻诇 讛讘讻讜专 讚讙诐 讛讬讗 诪诇讗讻转 注讘讜讚讛 讜讚讗讬 讜讻诪"砖 讛专诪讘"谉 讜专"讞 讜讛讬讬谞讜 讚讗爪讟专讬讻讗 诇讬讛 诇专砖讘"讬 讘讗 诇诇诪讚 讻讬 讛讜讗 讘讻诇诇 讛诪谞讬谉 讜讗诪讟讜 诇讛讻讬 砖讬谞讛 讛讻转讜讘 诪讻诇 讛诪拽讜诪讜转 讜讻转讘 专讞诪谞讗 住转诐 诇讗 转注砖讛 诪诇讗讻讛 讻讬 讛讬讻讬 讚谞讞砖讘讬讛 讘讻诇诇 讛讟"诇 诪诇讗讻讜转 讜讝讛讜 砖谞专讙砖 专讘讬谞讜 讞谞谞讗诇 讝"诇 讜讗爪讟专讬讱 诇驻专讜砖讬 讻讬 讛讜讗 讘讻诇诇 讛讞砖讘讜谉 讜讻转讘 讜诇诪讛 讝讛 讻诇讜诪专 讘讚讬谉 讛讜讗 砖诇讗 讬讻谞住 讘诪谞讬谉 讜讛砖讬讘 讻讬 讻讱 驻讬专砖讜 讘讬专讜砖诇诪讬:
讜诇讗 讗讻讞讚 讗砖专 专讞砖 诇讘讬 诇讬砖讘 讛讬专讜砖诇诪讬 诇砖讬讟转 专"讞 讜讬转讘讗专 讚讻讘专 讗驻砖讬讟讗 讘注讬讬谉 讗讬 讜讬讻诇 讗诇讛讬诐 诪诪谞讬谞讗 讜讬转讬砖讘 诪讗讬 讚讚讬讬拽讬谞谉 诪讬谞讬讛 诇注讬诇 注诇 专"讞 讛讙诐 砖讛讜讗 拽爪转 讚讜讞拽 讜讛讜讗 讚讗驻砖专 诇讞诇拽 讘讬谉 诪诇讗讻转讜 拽诪讗 讚讜讬讻讜诇讜 诇转专讬 讗讞专讬谞讬 讚讘砖诇诪讗 讘专讗砖讜谉 讛讗讬讻讗 爪讚讚讬谉 诇注讬讜诇讬 讘注讬讚谞讗 讚注讬讬诇讬 讗讬谞讱 讚讻讜谞转 讛讻转讜讘 讛讜讗 讜讬讻诇 讗诇讛讬诐 诪诇讗讻转讜 砖讛讬讗 诪诇讗讻讛 讙讚讜诇讛 诇讻诇 讘讗讬 注讜诇诐 讜讗祝 讻讬 讛讜讗 讗诪专 讜讬讛讬 讜讬讛讬讜 讻诇 讗诇讛 谞讗诐 讛' 讘讚讘专 讛' 砖诪讬诐 谞注砖讜 讛讻转讜讘 诪讙讬讚 砖讛诪诇讗讻讛 讛讙讚讜诇讛 讛讝讜 诇讙讘讬 讚讬讚谉 讻诇讛 讘讬讜诐 讛砖讘讬注讬 讜讬砖 爪讚 诪讬讛讗 诇讛讻谞讬住讜 讘诪谞讬谉 讗诪谞诐 讛谞讬 讘讬 转专讬 讗讞专讬谞讬 讚讻转讬讘 砖讛' 砖讘转 诪讻诇 诪诇讗讻转讜 诇讗 讬注诇讛 注诇 诇讘 诇讛讻谞讬住诐 讚诪诪讛 砖讘转 讛' 诪讚讬讘讜专 讜讗"讻 讗讬谞诐 诪诇讗讻讛 讻讬讜谉 讚拽讗讬 讛讻转讜讘 讘讜 讬转讘专讱 砖砖讘转 诪诪诇讗讻转讜 讜砖讘转 诪讚讬讘讜专 讜讚讗讬 讚诇讬转谞讛讜 讘讻诇诇 讜讗驻砖专 讚讛讘注讬讬谉 注诪讚 诇诪谞讬谉 讜讘爪讬专 诇讬讛 讞讚 诪砖讜诐 讚讛讜讛 诪驻讬拽 讻诇 讛谞讬 讚讗驻拽讬' (讜谞讜砖祝) [讜谞讜住祝] 注诇讬讛' 诇讗 转注砖讛 诪诇讗讻讛 讚讻诇 讛讘讻讜专 讚讛讗 讘讬"讟 拽讗讬 讜专"诇 诪诇讗讻转 注讘讜讚讛 讻讻诇 讗砖专 讚讘专谞讜 讜讗诪讟讜 诇讛讻讬 讚讞拽 讜谞讻谞住 诇讞诇拽 讘讬谉 诪诇讗讻转讜 拽诪讗 讚讜讬讻讜诇讜 诇转专讬 讗讞专讬谞讬 讻讗砖专 讞讬诇拽谞讜 诇讛砖诇讬诐 讛诪谞讬谉. 讜注诇 讝讛 讛讘讬讗 住转诪讗 讚转诇诪讜讚讗 讘专讬转讗 讚专砖讘"讬 诇驻砖讬讟讜转 讛讘注讬讗 讚讛专讬 专砖讘"讬 注诇 诪讘讜讻讛 讝讜 讬砖讘 讜讛砖诪讬注谞讜 讚诇讗 转注砖讛 诪诇讗讻讛 诪讛诪谞讬谉 讜诇讛讻讬 砖讬谞讛 讘讜 讛讻转讜讘 讻诪讚讜讘专 讜诪诪讬诇讗 讗驻砖讬讟 讘注讬讬谉 讚转诇转讗 讚讜讬讻讜诇讜 讗讬谞诐 诪讛诪谞讬谉 讜讻诪讜 砖讻转讘 专讘讬谞讜 讞谞谞讗诇 讝"诇 讜讚讜拽 讛讟讘:





砖注专讬 转讜专转 讘讘诇

(诪讟 专注"讗 专砖"讬) 讚"讛 诇讞讬谉 诪讞诪转 注爪诪谉 诪讞诪诪讬 讟驻讬 讜讻讜'.鈥斪斪涀� 诪讜讻讞 诪住讜讙讬转 讛转诇诪讜讚 讻讗谉, 讜讻谉 诪砖诪注 讘驻讬讛"诪 诇讛专诪讘"诐 讻讗谉, 讜诪驻讜专砖 讻谉 讘讬专讜砖诇诪讬 专讗砖 驻专拽 讝讛. 讗讘诇 讛专诪讘"诐 注爪诪讜 讘住驻专讜 讛讙讚讜诇 专驻"讚 诪讛诇讻讜转 砖讘转 讻转讘 诇讛讬驻讱 (讜注"砖 讘诪"诪 讜诇"诪).


(砖诐 转讜住') 讚"讛 讗讘讬讬 讜讻讜' 砖讬谞转 注专讗讬.鈥斪⒆�' 住讜讻讛 砖诐 (讻讜 讗) 讚诪讘讜讗专 讚诪讜转专 诇讬砖谉 砖讬谞转 注专讗讬 讜转驻讬诇讬谉 讘专讗砖讜 (讜注"砖 讘转讜讚"讛 讗讘诇). 讜诇讬 讛讬讛 谞专讗讛 讚诇讗讘讬讬 讗住讜专 诇讬砖谉 砖讬谞转 拽讘注 砖诪讗 讬专讗讛 拽专讬 讗讜 砖诪讗 讬驻讬讞 讘讛诐; 讗讘诇 诇专讘讗 讗讬谞讜 讗住讜专 讗诇讗 诪砖讜诐 拽专讬 讘诇讘讚, 讗讘诇 讗讬谉 讗讬住讜专 讘讛驻讞讛 讚诇讗 讙专注 诪诇讛砖转讬谉 讘讛诐 诪讬诐 (注讬' 讘专讻' 讻讙 讗 转讜讚"讛 讞讬讬砖讬谞谉), 讜讻谉 讗讬转讗 讘讘专讻讜转 砖诐: "讗诪专 专讘讗 讞讬讬砖讬谞谉 砖诪讗 讬驻谞讛 讘讛谉" - 诪砖诪注 砖讗讬谞讜 讞讜砖砖 砖诪讗 讬驻讬讞 讘讛谉.


(砖诐 转讜住') 讚"讛 砖诇讗 讜讻讜' 诪砖讜诐 拽专讬 诇讗 讘注讬 诇诪讬住专.鈥斪⒆�' 住讜讻讛 砖诐 讚专' 讬讜住讬 住讘专 讘注诇 拽专讬 诪讜转专 讘转驻讬诇讬谉, 讜讛讬讬谞讜 砖诇讗讞专 砖专讗讛 拽专讬 诪讜转专 诇讛谞讬讞 转驻讬诇讬谉, 讗讘诇 讘砖注转 诪注砖讛 讜讚讗讬 讗住讜专, 诇讻讱 砖驻讬专 讬砖 诇讜诪专 砖诇讗 讬讬砖谉 讘讛诐 砖诪讗 讬专讗讛 拽专讬.

